text:
N’zotheka Kukhalabe Oyera
“Yeretsani manja anu . . . ndipo yeretsani mitima yanu.”—YAK. 4:8.
1. Kodi anthu m’dzikoli ali ndi makhalidwe otani?
MASIKU ano, ndi anthu ochepa kwambiri amene ali ndi khalidwe loyera. M’mayiko ambiri anthu saona kuti n’kulakwa kugonana amuna kapena akazi okhaokha ndiponso kuchita chigololo. N’zomvetsa chisoni kuti mafilimu, mabuku, nyimbo ndiponso otsatsa malonda amalimbikitsa makhalidwe amenewa. (Sal. 12:8) Chiwerewere n’chofala kwambiri moti munthu angaganize kuti n’zosatheka kukhala woyera. Koma Yehova akhoza kutithandiza kukhala anthu oyera.—Werengani 1 Atesalonika 4:3-5.
2, 3. (a) N’chifukwa chiyani tiyenera kupewa kuganizira zinthu zoipa? (b) Kodi tikambirana chiyani m’nkhaniyi?
2 Kuti tikhale anthu oyera, tiyenera kupewa kuganizira zinthu zoipa. Popeza ndife anthu ochimwa, zinthu zachiwerewere zingatikope ngati mmene nyambo imakopera nsomba. Choncho tiyenera kusiya msanga ngati tayamba kuganizira zinthu zoipa. Kupanda kutero, maganizo amenewa angatichimwitse mpata ukangopezeka. Paja Baibulo limati: “Chilakolako chikatenga pakati, chimabala tchimo.”—Werengani Yakobo 1:14, 15.
3 Munthu akhoza kuchita tchimo lalikulu chifukwa choganizira kwambiri zinthu zoipa. Choncho tiyenera kusamala ndi zinthu zimene tayamba kuganizira kuti tipewe chiwerewere ndiponso mavuto amene angatsatire. (Agal. 5:16) M’nkhaniyi tikambirana zinthu zitatu zimene zingatithandize kupewa kuganizira zoipa. Zinthu zake ndi ubwenzi wathu ndi Yehova, malangizo a m’Baibulo ndiponso Akhristu anzathu.
“YANDIKIRANI MULUNGU”
4. N’chifukwa chiyani tiyenera kuyandikira Yehova?
4 Baibulo limalangiza anthu amene akufuna ‘kuyandikira Mulungu’ kuti: “Yeretsani manja anu” ndipo “yeretsani mitima yanu.” (Yak. 4:8) Tikamaona kuti ubwenzi wathu ndi Mulungu ndi wamtengo wapatali, timayesetsa kuchita ndiponso kuganizira zinthu zomusangalatsa nthawi zonse. Timayesetsa kuganizira zinthu zoyera kuti tikhalenso anthu oyera. (Sal. 24:3, 4; 51:6; Afil. 4:8) Yehova amamvetsa zoti ndife ochimwa komanso kuti zimativuta kupewa maganizo oipa. Koma sitifuna kumukhumudwitsa, choncho timayesetsa kupewa kuganizira zinthu zoipa. (Gen. 6:5, 6) Timachita zonse zimene tingathe kuti tiziganizira zinthu zabwino.
5, 6. Kodi pemphero lingatithandize bwanji kupewa maganizo oipa?
5 Tingasonyeze kuti timadalira Yehova tikamamupempha kuti azitithandiza kupewa maganizo oipa. Tikamayandikira Mulungu popemphera iye amatiyandikiranso. Amatipatsa mzimu wake woyera kuti utithandize kukhalabe oyera n’kumapewa maganizo oipa. Choncho tizipempha Mulungu kuti azitithandiza kuganizira zinthu zomusangalatsa. (Sal. 19:14) Tiyenera kumupempha modzichepetsa kuti atithandize kuzindikira maganizo alionse amene angatichititse kuchimwa. (Sal. 139:23, 24) Tizimupempha nthawi zonse kuti azitithandiza kukhalabe okhulupirika tikakumana ndi mayesero.—Mat. 6:13.
6 Mwina tisanaphunzire za Yehova tinkakonda kuchita zinthu zimene iye amadana nazo ndipo n’kutheka kuti zimabwerabe m’maganizo mwathu. Ngakhale zili choncho, Yehova angatithandize kukhalabe oyera. Davide ankadziwa bwino zimenezi. Iye atachita chigololo ndi Bati-seba, anapempha Yehova kuti: “Lengani mtima wolungama mkati mwanga, ndipo ikani maganizo atsopano ndi okhazikika mwa ine.” (Sal. 51:10, 12) N’zoona kuti tingalakelake zinthu zoipa ndipo zingativute kusiya maganizo oipawo. Koma Yehova akhoza kutitsogolerabe kuti tizimvera malamulo ake. Iye akhoza kutithandiza kuti tisamalamuliridwe ndi maganizo oipa.—Sal. 119:133.
‘MUZICHITA ZIMENE MAWU A MULUNGU AMANENA’
7. Kodi Mawu a Mulungu angatithandize bwanji kuti tipewe maganizo oipa?
7 Yehova amayankhanso mapemphero athu pogwiritsa ntchito Mawu ake m’Baibulo. Paja nzeru yochokera kwa Mulungu imene ili m’Mawu akewo “ndi yoyera.” (Yak. 3:17) Kuwerenga Baibulo tsiku lililonse ndiponso kusinkhasinkha zimene tawerengazo kungatithandize kuti tiziganizira zinthu zabwino zokhazokha. (Sal. 19:7, 11; 119:9, 11) M’Baibulo mulinso zitsanzo ndi malangizo amene angatithandize kuti tisamalakelake zinthu zosayenera.
8, 9. (a) Kodi chinachitika n’chiyani kuti mnyamata wina agonane ndi mkazi wachiwerewere? (b) Kodi mfundo ya mu chaputala 7 cha Miyambo tingaigwiritse ntchito bwanji?
8 Lemba la Miyambo 5:8 limati: “Njira yako ikhale kutali ndi [mkazi wachiwerewere]. Usayandikire pakhomo la nyumba yake.” Chaputala 7 cha buku la Miyambo chimasonyeza mavuto amene amakhalapo tikanyalanyaza malangizowa. M’chaputalachi muli nkhani ya mnyamata wina amene anapita kukawongola miyendo pafupi ndi nyumba ya mkazi wachiwerewere. Anachita zimenezi chakumadzulo. Ndiyeno atafika pafupi ndi mphambano, mkaziyo anamuchingamira atavala zovala zokopa amuna. Mkaziyo anagwira mnyamatayo n’kumupsompsona. Anamulankhulanso mawu okopa kwambiri moti mnyamatayo anakanika kusiyana naye mpaka anakagonana. N’kutheka kuti cholinga cha mnyamatayo sichinali kukachita chiwerewere. Vuto linali loti sankaganiza bwino. Iye akanapewa kuyenda pafupi ndi mkaziyo, sakanakumana ndi mavuto amenewa.—Miy. 7:6-27.
9 Kodi nafenso nthawi zina sitiganiza bwino? N’kutheka kuti timachita zinthu kapena kupezeka pamalo amene angatigwetsere m’mavuto. Mwachitsanzo, zinthu zokhudza chiwerewere zimakonda kuonetsedwa pa TV usiku. Ndiyeno ngati tili ndi chizolowezi chosakasaka matchanelo usikuwo, tikhoza kuona zosayenera. Nanga timachita bwanji tikakhala pa Intaneti? Kodi timangotsatira malinki amene abwera kapena kupita pamalo ochezera alionse? Kupanda kusamala pa nkhaniyi, tikhoza kuonanso zolaula. Tikaona zinthu zosayenera ngati zimenezi tikhoza kuyamba kuzilakalaka mpaka kufika pochimwira Yehova.
10. Kodi kukopana n’koopsa bwanji? (Onani chithunzi patsamba 13.)
10 Baibulo limatiuzanso zimene tiyenera kuchita ngati tili ndi munthu yemwe si mwamuna kapena mkazi mnzathu. (Werengani 1 Timoteyo 5:2.) Limasonyeza kuti si bwino kukopana. Ena amaganiza kuti palibe vuto ngati ayamba kukopana ndi maso kapena m’njira zina. Amaona kuti bola ngati sakukhudzana. Koma zoona zake n’zakuti khalidwe limeneli ndi loipa basi. Limachititsa kuti anthu aziganiza zoipa mwinanso n’kufika pochita chiwerewere. Ena zawavutapo m’mbuyomu chifukwa cha khalidweli ndipo zikhoza kukuchitikiraninso inuyo.
11. Kodi Yosefe anatani pamene ankayesedwa?
11 Yosefe anapereka chitsanzo chabwino pa nkhaniyi. Iye anakana pamene ankanyengereredwa ndi mkazi wa Potifara. Koma mkaziyo sanasiyire pomwepo. Tsiku lililonse ankamuuza kuti asachoke msanga. (Gen. 39:7, 8, 10) Katswiri wina wa mawu a m’Baibulo ananena kuti mkazi wa Potifara ankaganiza kuti Yosefe akhoza kuyamba kukopeka naye akacheza pa awiri. Koma Yosefe sanalole zimenezo. Iye sanafune m’pang’ono pomwe kuti ayambe zinthu zimene zingamuchititse kuganizira zoipa mumtima mwake. Tsiku lina mkaziyo atafuna kumugwirira, Yosefe ‘anangovula malaya ake n’kuwasiya m’manja mwake n’kuthawira panja.’—Gen. 39:12.
12. Kodi tikudziwa bwanji kuti zimene taona zingachititse kuti tiyambe kulakalaka zoipa?
12 Baibulo limasonyeza kuti zimene taona zikhoza kutichititsa kuyamba kulakalaka zoipa mumtima mwathu. Paja Yesu ananena kuti: “Aliyense woyang’anitsitsa mkazi mpaka kumulakalaka, wachita naye kale chigololo mumtima mwake.” (Mat. 5:28) Nkhani ya Davide imasonyeza mavuto amene amakhalapo ngati tayang’anitsitsa zosayenera. Iye ali padenga la nyumba “anaona mkazi akusamba.” (2 Sam. 11:2) Ndiyeno ankangomuyang’anitsitsa osasiya. Izi zinachititsa kuti ayambe kulakalaka mkazi wamwiniyo ndipo kenako anagona naye.
13. (a) N’chifukwa chiyani tiyenera ‘kuchita pangano ndi maso’ athu? (b) Kodi mfundo imeneyi tingaitsatire bwanji?
13 Kuti tisayambe kulakalaka zoipa, tiyenera kutsanzira Yobu. Paja iye ‘anachita pangano ndi maso ake.’ (Yobu 31:1, 7, 9) Tiyenera kutsimikiza mumtima mwathu kuti tisamayang’anitsitse anthu mpaka kufika powalakalaka. Mfundo imeneyi tiyenera kuitsatiranso ngati taona zithunzi zoipa pa TV, pa Intaneti, m’mabuku, kapena m’zikwangwani.
14. Kodi tingatani kuti tikhalebe oyera?
14 Mwina mukaganizira mfundo zimene takambiranazi, mukuona kuti pali zina zimene muyenera kusintha. Ngati ndi choncho, chonde musinthiretu panopa. Yesetsani kutsatira malangizo a m’Mawu a Mulungu amene angakuthandizeni kukhalabe oyera.—Werengani Yakobo 1:21-25.
‘MUITANE AKULU’
15. Kodi tiyenera kuchita chiyani ngati zikutivuta kusiya kuganizira zinthu zoipa?
15 Mwina mukuyesetsa kuti musamaganizire zinthu zachiwerewere koma zikukuvutani. Ngati ndi choncho, musataye mtima chifukwa Akhristu anzanu angakuthandizeni. Kunena zoona, si zophweka kuuza ena zinthu ngati zimenezi. Koma mukamayesetsa kuuzako Akhristu anzanu, zidzakuthandizani kusiya kuganizira zinthu zoipa. (Miy. 18:1; Aheb. 3:12, 13) Kukambirana zimenezi ndi Akhristu omwe amadziwa zinthu zambiri kungakuthandizeni kuzindikira mavuto anu. Mukatero mudzatha kukonza mavutowo ndipo ubwenzi wanu ndi Yehova udzalimba.
16, 17. (a) Kodi akulu angathandize bwanji anthu amene akuvutika kusiya kuganizira zinthu zoipa? Perekani chitsanzo. (b) N’chifukwa chiyani anthu omwe ali ndi vuto loonera zolaula ayenera kupempha thandizo mwamsanga?
16 Akulu ndi amene angatithandize kwambiri kuti tisiye kuganizira zinthu zoipa. (Werengani Yakobo 5:13-15.) Mwachitsanzo, mnyamata wina ku Brazil ankalakalaka zinthu zoipa kwa zaka zambiri. Iye anati: “Ndinkadziwa kuti zimene ndinkaganizira zinkakhumudwitsa Yehova koma ndinkachita manyazi kuuza ena mavuto angawo.” Ndiyeno mkulu wina mumpingo wawo anazindikira kuti mnyamatayo ali ndi vuto ndipo anamulimbikitsa kuti auze akulu. Mnyamatayo anati: “Akulu anandithandiza mokoma mtima ndipo sindinayembekezere kuti adzandimvetsa choncho. Anamvetsera mwatcheru pamene ndinkawafotokozera mavuto anga. Anagwiritsa ntchito mfundo za m’Baibulo ponditsimikizira kuti Yehova amandikonda ndipo anapemphera nane. Zonsezi zinandithandiza kuti nditsatire mosavuta malangizo a m’Baibulo amene anandipatsa.” Mnyamatayo anakonza ubwenzi wake ndi Yehova ndipo patapita zaka zingapo anati: “Ndazindikira kufunika kopempha anthu ena kuti atithandize m’malo molimbana ndi mavuto patokha.”
17 Tiyenera kupempha ena kuti atithandize ngati tili ndi vuto loonera zolaula. Tikazengereza kupempha thandizo, maganizo oipa angakule ndipo tsiku lina tikhoza kuchita chiwerewere. Zimenezi zidzakhumudwitsa anthu ena ndiponso kunyozetsa Yehova. Mtima wofuna kusangalatsa Mulungu ndiponso kukhalabe mumpingo walimbikitsa Akhristu ambiri kupempha thandizo n’kutsatira malangizo.—Yak. 1:15; Sal. 141:5; Aheb. 12:5, 6.
MUZIYESETSA KUKHALABE OYERA
18. Kodi tiyenera kuyesetsa kuchita chiyani?
18 Makhalidwe a m’dziko la Satanali akuipiraipira. Choncho Yehova ayenera kuti amasangalala kwambiri akaona atumiki ake akuyesetsa kukhala oyera n’kumapewa maganizo oipa. Tiyeni tonsefe tiziyesetsa kukhala pa ubwenzi wolimba ndi Yehova ndiponso kutsatira malangizo amene amapereka m’Mawu ake komanso mumpingo. Tikakhala anthu oyera timakhala ndi mtendere mumtima ndipo timasangalala. (Sal. 119:5, 6) M’tsogolomu, Satana adzawonongedwa ndipo tidzakhala kwamuyaya m’dziko lopanda zinthu zoipa.


c: text/html

text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
8 Nzerutu ikungokhalira kufuula,+ ndipo kuzindikira kukungokhalira kutulutsa mawu.+
2 Imaima pamwamba pa zitunda,+ m’mbali mwa njira ndi pamphambano za misewu.
3 Imafuula mokweza+ pambali pa zipata, pakhomo la mzinda ndi polowera kuzipata,+ kuti:
4 “Ndikufuulira anthu inu, ndipo mawu anga akupita kwa ana a anthu.+
5 Inu osadziwa zinthu, phunzirani kukhala ochenjera.+ Anthu opusa inu, pezani mtima womvetsa zinthu.+
6 Mvetserani chifukwa ndikulankhula zinthu zofunika kwambiri.+ Ndikutsegula pakamwa panga kuti ndinene zowongoka.+
7 Pakuti pakamwa panga pamalankhula choonadi motsitsa,+ ndipo milomo yanga imaipidwa ndi zoipa.+
8 Mawu onse otuluka pakamwa panga ndi olungama.+ Pa mawu anga palibe zokhota kapena zopotoka.+
9 Mawu anga onse ndi osavuta kumva kwa wozindikira, ndipo ndi owongoka kwa anthu odziwa zinthu.+
10 Landirani malangizo anga osati siliva, ndiponso kudziwa zinthu m’malo mwa golide wabwino kwambiri.+
11 Pakuti nzeru n’zamtengo wapatali kuposa miyala ya korali,+ ndipo zosangalatsa zonse sizingafanane nazo.+
12 “Ine nzeru, ndimakhala pamodzi ndi kuchenjera,+ ndimadziwa zinthu, ndiponso ndimatha kuganiza bwino.+
13 Kuopa Yehova kumatanthauza kudana ndi zoipa.+ Ndimadana ndi kudzikweza, kunyada,+ njira yoipa ndiponso pakamwa ponena zopotoka.+
14 Ine ndili ndi malangizo+ ndi nzeru zopindulitsa.+ Ndimamvetsa zinthu,+ ndiponso ndili ndi mphamvu.+
15 Chifukwa cha ine, mafumu amalamulira. Nazonso nduna zapamwamba zimakhazikitsa malamulo olungama.+
16 Chifukwa cha ine, akalonga amalamulira,+ ndipo anthu onse olemekezeka amaweruza mwachilungamo.+
17 Amene amandikonda, inenso ndimawakonda.+ Amene amandifunafuna ndi amene amandipeza.+
18 Chuma ndi ulemerero zili ndi ine.+ Ndilinso ndi cholowa chamtengo wapatali ndi chilungamo.+
19 Zipatso zanga n’zabwino kuposa golide. N’zoposa ngakhale golide woyengedwa bwino. Zokolola zanga n’zoposa siliva wabwino kwambiri.+
20 Ndimayenda m’njira yachilungamo,+ komanso pakati pamisewu yachilungamo,+
21 kuti ndichititse amene amandikonda kulandira zinthu zamtengo wapatali,+ ndipo ndimadzazitsa nkhokwe zawo.+
22 “Yehova anandipanga monga chiyambi cha njira yake.+ Ine ndiye ntchito yoyambirira pa ntchito zake zimene anakwaniritsa kalekale kwambiri.+
23 Ndinakhazikitsidwa kuyambira nthawi yosadziwika,+ kuyambira pa chiyambi, kuyambira nthawi zakale kuposa dziko lapansi.+
24 Ndinabadwa ndi ululu wa pobereka kulibe madzi akuya,+ kulibe akasupe odzaza madzi.
25 Mapiri akuluakulu asanakhazikitsidwe,+ mapiri ang’onoang’ono asanakhalepo, ine ndinabadwa ndi ululu wa pobereka,
26 iye asanapange dziko lapansi,+ zigwa zopanda kanthu, ndi zibuma zoyamba za dothi lachonde la padziko lapansi.+
27 Pamene anali kukonza kumwamba, ine ndinali pomwepo.+ Pamene anakhazikitsa lamulo lakuti pamwamba pa madzi akuya pazioneka pozungulira,+
28 pamene analimbitsa mitambo yakumwamba,+ pamene anachititsa kuti akasupe a madzi akuya akhale olimba,+
29 pamene anaikira nyanja lamulo lake lakuti madzi ake asapitirire pamene anawalamula,+ pamene anakhazikitsa maziko a dziko lapansi,+
30 ine ndinali pambali pake monga mmisiri waluso.+ Tsiku ndi tsiku, iye anali kusangalala kwambiri ndi ine.+ Ineyo ndinkakhala wosangalala pamaso pake nthawi zonse.+
31 Ndinali kusangalala ndi nthaka ya dziko lake lapansi,+ ndipo zinthu zimene zinali kundisangalatsa, zinali zokhudzana ndi ana a anthu.+
32 “Tsopano ananu, ndimvereni. Ndithu, odala ndiwo amene amasunga njira zanga.+
33 Mverani malangizo kuti mukhale anzeru,+ ndipo musawanyalanyaze.+
34 Wodala ndi munthu amene amandimvetsera mwa kukhala maso pamakomo anga tsiku ndi tsiku, mwa kuyang’anitsitsa pamafelemu a makomo anga.+
35 Pakuti wondipeza ine, ndithu adzapezanso moyo+ ndipo Yehova adzasangalala naye,+
36 koma wolephera kundipeza akupweteka moyo wake.+ Onse odana ndi ine ndiye kuti amakonda imfa.”+
Patsani ena
Patsani ena
Miyambo 8
Baibulo la Dziko Latsopano la Malemba Opatulika
https://www.jw.org/finder?docid=1011452&Book=20&Chapter=8&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D8%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
32 “Tamverani kumwamba inu, ndiloleni ndilankhule.Ndipo dziko lapansi limve mawu a pakamwa panga.+2 Malangizo anga adzagwa ngati mvula,+Mawu anga adzatsika ngati mame,+Ngati mvula yowaza pa udzu,+Ngatinso mvula yamphamvu pazomera.+3 Pakuti ndidzalengeza dzina la Yehova.+Vomerezani ukulu wa Mulungu wathu!+4 Iye ndi Thanthwe, ndipo ntchito yake ndi yangwiro,+Njira zake zonse ndi zolungama.+Mulungu wokhulupirika,+ amene sachita chosalungama.+Iye ndi wolungama ndi wowongoka.+5 Iwo achita okha zinthu zowawonongetsa,+Si ana ake, chilemacho n’chawo.+Iwo ndiwo m’badwo wopotoka maganizo ndi wokhotakhota!+6 Kodi mukupitiriza kuchitira Yehova mwa njira imeneyi,+Anthu opusa ndi opanda nzeru inu?+Kodi iye si Atate wanu amene anakulengani,+Amene anakupangani ndi kukuchititsani kukhazikika?+7 Kumbukirani masiku akale,+Ganizirani zaka za mibadwomibadwo ya m’mbuyomu.Funsa bambo ako ndipo akuuza,+Amuna achikulire pakati panu, ndipo akufotokozera.+8 Pamene Wam’mwambamwamba anapereka cholowa kwa mitundu,+Pamene analekanitsa ana a Adamu,+Anaika malire a anthu+Poganizira chiwerengero cha ana a Isiraeli.+9 Pakuti gawo la Yehova ndilo anthu ake.+Yakobo ndiye gawo la cholowa chake.+10 Anam’peza m’dziko lachipululu,+M’chipululu chopanda kanthu, molira zilombo zakutchire.+Pamenepo anayamba kum’zungulira,+ kum’samalira,+Kum’teteza monga mwana wa diso lake.+11 Monga mmene chiwombankhanga chimagwedezera mwamphamvu chisa chake,Mmene chimaulukira pamwamba pa ana ake,+Mmene chimatambasulira mapiko ake, ndi kutenga anawo,N’kuwanyamula pamapiko ake,+12 Yehova yekha anapitiriza kumutsogolera,+Ndipo panalibe mulungu wachilendo kuwonjezera pa iye.+13 Anapitiriza kumuyendetsa pamapiri a dziko lapansi,+Moti anadya zokolola za m’minda.+Anapitirizanso kumudyetsa uchi wochokera m’thanthwe,+Ndi mafuta ochokera m’mwala wa nsangalabwi.+14 Anamudyetsanso mafuta a mkaka wa ng’ombe ndi mkaka wa nkhosa,+Pamodzi ndi mafuta a nkhosa.Anamudyetsa nkhosa zamphongo za ku Basana, mbuzi zamphongo,+Pamodzi ndi tirigu wabwino koposa ngati mafuta okuta impso.+Ndipo anali kumwa magazi a mphesa monga vinyo.+15 Yesuruni*+ atayamba kunenepa, anayamba kupanduka.+Iwe wanenepa, wakulupala, wakhuta mopitirira muyezo.+Pamenepo iye anasiya Mulungu amene anam’panga,+Ndi kunyoza Thanthwe+ la chipulumutso chake.16 Anayamba kuputa nsanje+ yake ndi milungu yachilendo.+Anapitiriza kumukhumudwitsa ndi zinthu zonyansa.+17 Iwo anali kupereka nsembe kwa ziwanda, osati kwa Mulungu.+Anapereka nsembe kwa milungu imene sanaidziwe,+Milungu yatsopano yongobwera kumene,+Imene makolo anu akale sanaidziwe.18 Munaiwala Thanthwe limene linakuberekani,+Ndipo munayamba kuiwala Mulungu amene anachititsa kuti mukhalepo kudzera mwa zowawa za pobereka.+19 Yehova ataona zimenezi anayamba kuwanyoza,+Chifukwa chakuti ana ake aamuna ndi aakaziwo anam’sautsa.20 Choncho iye anati, ‘Ndiwabisire nkhope yanga,+Ndione kuti ziwathera bwanji.Pakuti iwo ndi m’badwo wokonda zoipa,+Ana osakhulupirika.+21 Iwo andichititsa nsanje ndi milungu yachabe.+Andisautsa ndi mafano awo opanda pake.+Ndipo ine ndidzawachititsa nsanje ndi anthu achabe,+Ndidzawakhumudwitsa ndi mtundu wopusa.+22 Pakuti pa kukwiya kwanga moto wayaka,+Ndipo udzayaka mpaka kukafika ku Manda,* malo a pansi penipeni.+Udzanyeketsa dziko lapansi ndi zipatso zake,+Ndi kuyatsa maziko a mapiri.+23 Ndidzawonjezera masoka awo,+Mivi yanga ndidzaithera pa iwo.+24 Adzalefuka ndi njala+ ndi kuwonongeka ndi matenda otentha thupi koopsa,+Ndi chiwonongeko chowawa.+Ndidzawatumizira zilombo za mano ataliatali,+Pamodzi ndi njoka zapoizoni za m’fumbi.+25 Kunja lupanga lidzawasandutsa anamfedwa,+Ndipo mkati mwa nyumba, mantha adzawasandutsa anamfedwa.+Zimenezi zidzawaphera anyamata ndi anamwali,+Mwana woyamwa pamodzi ndi munthu wa imvi.+26 Ndikananena kuti: “Ndidzawabalalitsa,+Ndidzachititsa anthu kuti asatchule n’komwe za iwo,”+27 Ngati ndikanati sindikuopa kusautsidwa ndi mdani,+Kuti adani awo angamve molakwa,+Kutinso anganene kuti: “Dzanja lathu lapambana,+Ndipo si Yehova amene wachita zonsezi.”+28 Pakuti iwo ndi mtundu wopanda nzeru,+Ndipo ndi osazindikira.+29 Akanakhala anzeru,+ akanaganizira mozama zimenezi.+Akanalingalira kuti ziwathera bwanji.+30 Kodi munthu mmodzi angathamangitse bwanji anthu 1,000,Kapena anthu awiri angapitikitse bwanji anthu 10,000?+N’zosatheka, pokhapokha Thanthwe lawo litawagulitsa,+Komanso ngati Yehova atawapereka.31 Pakuti thanthwe lawo silofanana ndi Thanthwe lathu,+Ndipo adani athu angavomereze zimenezi.+32 Mtengo wawo wa mpesa ndi wochokera ku mtengo wa mpesa wa ku Sodomu,Ndi kuminda ya m’mapiri a ku Gomora.+Zipatso zawo za mphesa ndi zakupha,Ndipo ndi zowawa.+33 Vinyo wawo ndi poizoni wa njoka zikuluzikulu,Ndiponso ndi poizoni wakupha wa mamba.+34 Kodi sindinasunge zimenezi,Ndi kuziikira chidindo m’nkhokwe yanga?+35 Kubwezera ndi kwanga, chilangonso ndi changa.+Pa nthawi yoikidwiratu phazi lawo lidzaterereka poyenda,+Pakuti tsiku la tsoka lawo layandikira,+Ndipo zowagwera zikufika mofulumira.’+36 Pakuti Yehova adzaweruza anthu ake,+Ndipo adzamva chisoni chifukwa cha atumiki ake,+Chifukwa adzaona kuti thandizo lawachokera.Adzaona kuti pangokhala munthu wonyozeka ndi wopanda pake.37 Pamenepo iye adzati, ‘Ili kuti milungu yawo,+Thanthwe limene anathawirako,+38 Milungu imene inali kudya mafuta a nsembe zawo,+Ndi kumwa vinyo wa nsembe zawo zachakumwa?+Ibwere kudzakuthandizani.+Ikhaletu malo anu obisalamo.+39 Onani tsopano kuti ndine Mulungu,+Ndipo palibe milungu ina pamodzi ndi ine.+Ndimapha ndiponso ndimapereka moyo.+Ndavulaza koopsa,+ ndipo ine ndidzachiritsa,+Palibe aliyense wonditsomphola m’dzanja langa.+40 Ndikukweza dzanja langa kumwamba polumbira,+Ndipo ndikunena kuti: “Pali ine, Mulungu wamoyo wosatha,”+41 Ndikanoladi lupanga langa lonyezimira,+Dzanja langa likagwira chiweruzo,+Ndidzalipsira adani anga,+Ndipo ndidzabwezera chilango kwa odana nane kwambiri.+42 Ndidzaledzeretsa mivi yanga ndi magazi,+Magazi a anthu ophedwa ndi ogwidwa.Ndipo lupanga langa lidzadya nyama,+Pamodzi ndi mitu ya atsogoleri a adani.’+43 Kondwerani, mitundu inu, pamodzi ndi anthu ake,+Pakuti adzabwezera magazi a atumiki ake,+Ndipo adzabwezera chilango kwa adani ake,+Nadzaphimba machimo a dziko la anthu ake.”44 Pamenepo Mose anabwera ndi kulankhula mawu onse a nyimbo iyi m’makutu mwa anthu onse,+ iye pamodzi ndi Hoseya* mwana wa Nuni.+45 Mose atamaliza kulankhula mawu onsewa kwa Aisiraeli onse,46 anapitiriza kuwauza kuti: “Ganizirani mofatsa mawu onse amene ndikulankhula mokuchenjezani lero,+ ndipo muuze ana anu kuti aonetsetse kuti akuchita zimene mawu onse a chilamulo ichi akunena.+47 Pakuti amenewa si mawu opanda pake kwa inu,+ chifukwa mawu amenewa ndiwo moyo wanu.+ Mwa kutsatira mawu amenewa mudzatalikitsa masiku anu panthaka imene mukupita kukaitenga kukhala yanu, mutawoloka Yorodano.”+48 Yehova anapitiriza kulankhula ndi Mose pa tsiku lomweli kuti:49 “Kwera m’phiri ili la Abarimu,+ phiri la Nebo,+ limene lili m’dziko la Mowabu, moyang’anana ndi Yeriko, ndipo uone dziko la Kanani limene ndikupereka kwa ana a Isiraeli kuti likhale lawo.+50 Pamenepo ukafera m’phiri limene ukukwera ndi kugona ndi makolo ako,+ monga mmene Aroni m’bale wako anafera m’phiri la Hora+ ndi kugona ndi makolo ake.51 Izi zili choncho chifukwa anthu inu munachita mosakhulupirika kwa ine+ pakati pa ana a Isiraeli, kumadzi a pa Meriba+ ku Kadesi, m’chipululu cha Zini. Ndiponso chifukwa chakuti anthu inu simunandilemekeze pakati pa ana a Isiraeli.+52 Pakuti udzaona dzikolo uli patali, koma sudzalowa m’dziko limene ndikupereka kwa ana a Isiraeli.”+
Mawu a M'munsi
^ Kutanthauza “Wolungama.” Limeneli ndi dzina laulemu la Isiraeli.


text:
GAWO 4
Yesu Anakalalikira ku Yudeya
“Pemphani mwini zokololazo kuti atumize antchito.”—Luka 10:2
M'CHIGAWO ICHI
MUTU 66
Zimene Zinachitika Yesu Atapita ku Chikondwerero Cha Misasa ku Yerusalemu
N’chifukwa chiyani anthu ena ankaganiza kuti Yesu anali ndi chiwanda?
MUTU 67
“Palibe Munthu Amene Analankhulapo Ngati Iyeyo”
Ngakhale anthu onse a m’khoti lalikulu la Ayuda ankatsutsa Yesu, panapezeka munthu mmodzi amene analimba mtima n’kulankhula momuikira kumbuyo.
MUTU 68
Mwana wa Mulungu Ndiye “Kuwala Kwa Dziko”
Yesu ananena kuti “choonadi chidzakumasulani.” Kodi ankatanthauza kumasulidwa ku chiyani?
MUTU 69
Kodi Atate Wawo Anali Abulahamu Kapena Mdyerekezi?
Yesu anafotokoza mmene munthu angadziwire ana a Abulahamu, komanso kuti Atate ake ndi ndani.
MUTU 70
Yesu Anachiritsa Munthu Amene Anabadwa Wosaona
Ophunzira anafunsa chifukwa chake munthuyo anali wakhungu. Kodi anachimwa? Kodi makolo ake ndi amene anachimwa? Anthu anasiyana maganizo Yesu atachiritsa munthuyu.
MUTU 71
Afarisi Anatsutsana Ndi Munthu Amene Anali Wakhungu
Afarisi anakwiya ndi zimene munthu amene poyamba anali wakhungu anayankha. Afarisi anachotsa munthuyo m’sunagoge ndipo zimenezi n’zimene makolo ake ankaopa.
MUTU 72
Yesu Anatumiza Ophunzira 70 Kuti Akalalikire
Yesu ali ku Yudeya anatumiza ophunzira 70 ndipo anawauza kuti akalalikire za Ufumu. Kodi ophunzirawo anakalalikira ku sunagoge kapena kunyumba za anthu?
MUTU 73
Nkhani ya Msamariya Imatithandiza Kudziwa Mnzathu Weniweni
Kodi Yesu anagwiritsa ntchito fanizo liti pophunzitsa mfundo yofunika kwambiri?
MUTU 74
Zimene Tikuphunzira pa Nkhani Yochereza Alendo Komanso ya Pemphero
Yesu anapita kukacheza kunyumba kwa Marita ndi Mariya. Kodi anawaphunzitsa chiyani pa nkhani yochereza alendo? Kodi anawaphunzitsa bwanji ophunzira ake kudziwa zimene angatchule popemphera?
MUTU 75
Yesu Ananena Zimene Zimachititsa Munthu Kukhala Wodala
Yesu anayankha anthu amene ankamutsutsa ndipo anawauza za “chala cha Mulungu” komanso kuti Ufumu wa Mulungu unawafikira modzidzimutsa. Ananenanso zimene anthu angachite kuti akhale odala kapena kuti osangalala.
MUTU 76
Anakadya Kunyumba Kwa Mfarisi
Yesu anaulula zinthu zachinyengo zimene Afarisi ndi alembi ankachita. Kodi ndi katundu wolemera uti amene ankakakamiza anthu kuti anyamule?
MUTU 77
Yesu Anapereka Malangizo pa Nkhani ya Chuma
Yesu ananena fanizo la munthu wachuma yemwe anamanga nkhokwe zikuluzikulu. Kodi Yesu anabwerezanso malangizo ati pofuna kuchenjeza anthu za kuopsa kofunafuna chuma?
MUTU 78
Woyang’anira Nyumba Wokhulupirika Ayenera Kukhala Wokonzeka
Yesu anasonyeza kuti ankaganizira za moyo wauzimu wa ophunzira ake. Kodi woyang’anira nyumba ali ndi udindo wotani posamalira moyo wauzimu wa ophunzira a Yesu? N’chifukwa chiyani kukhala wokonzeka kuli kofunika kwambiri?
MUTU 79
Ayuda Ankayembekezera Kuwonongedwa
Yesu ananena kuti anthu amene ankawathandiza ankayembekezera kuwonongedwa chifukwa choti sanalape. Kodi anthuwo anaphunzirapo kanthu pa zimene Yesu anawaphunzitsa zoti aziganizira kwambiri za ubwenzi wawo ndi Mulungu?
MUTU 80
M’busa Wabwino Komanso Makola Awiri a Nkhosa
Mmene m’busa amachitira zinthu ndi nkhosa zake ndi mmenenso Yesu amachitira ndi ophunzira ake. Kodi ophunzirawo amazindikira zimene Yesu amaphunzitsa ndiponso kumutsatira?
MUTU 81
Yesu si Mulungu Koma Iye Ndi Atate Wake Ndi Amodzi
Ena mwa anthu amene ankatsutsa Yesu anamuimba mlandu woti ankadziyesa kuti ndi Mulungu. Kodi Yesu anakana bwanji mlanduwu?


text: 29 “Tsopano uchite izi kwa iwo kuti uwayeretse atumikire monga ansembe anga: Utenge ng’ombe yaing’ono yamphongo, nkhosa ziwiri zamphongo,+ zopanda chilema,+2 mkate wopanda chofufumitsa, mkate wozungulira woboola pakati, wopanda chofufumitsa, wothira mafuta ndi timitanda ta mkate topyapyala topanda chofufumitsa, topaka mafuta.+ Uzipange ndi ufa wa tirigu wosalala.3 Zimenezi uziike m’dengu ndi kuzipereka zili m’dengu momwemo.+ Uchitenso chimodzimodzi ndi ng’ombe ndi nkhosa ziwiri zija.4 “Ndiyeno ubweretse Aroni ndi ana ake pakhomo+ la chihema chokumanako, ndipo uwalamule kuti asambe ndi madzi.+5 Kenako utenge zovala+ zija ndi kuveka Aroni. Umuveke mkanjo ndi malaya odula manja a mkati mwa efodi.* Umuvekenso efodi ndi chovala pachifuwa. Efodiyo um’mange bwino ndi lamba wake.+6 Ndiyeno umuveke nduwira pamutu pake ndipo panduwirapo uikepo chizindikiro chopatulika cha kudzipereka.+7 Kenako utenge mafuta odzozera+ ndi kuwathira pamutu pake ndi kum’dzoza.+8 “Ukatero utenge ana ake ndi kuwaveka mikanjo.+9 Ndiyeno Aroni ndi ana akewo uwamange malamba a pamimba. Ana akewo uwakulunge mipango kumutu kwawo ndipo unsembe udzakhala wawo. Limeneli ndi lamulo langa mpaka kalekale.+ Choncho upatse Aroni ndi ana ake mphamvu. +10 “Kenako upereke ng’ombe patsogolo pa chihema chokumanako, ndipo Aroni ndi ana ake aike manja awo pamutu wa ng’ombeyo.+11 Ndiyeno ng’ombeyo uiphe pamaso pa Yehova, pakhomo la chihema chokumanako.+12 Ukatero utengeko magazi a ng’ombeyo+ ndi chala chako ndi kuwapaka panyanga za guwa lansembe.+ Otsalawo uwathire pansi, paguwa lansembe.+13 Utenge mafuta+ onse okuta matumbo,+ mafuta a pachiwindi,*+ impso ziwiri ndi mafuta ake, n’kuzitentha* paguwa lansembe.+14 Koma nyama ya ng’ombeyo, chikopa chake ndi ndowe zake uzitenthe ndi moto kunja kwa msasa.+ Ng’ombeyo ndi nsembe yamachimo.15 “Ndiyeno utenge nkhosa imodzi,+ ndipo Aroni ndi ana ake aike manja awo pamutu wa nkhosayo.+16 Nkhosayo uiphe ndi kutenga magazi ake ndi kuwawaza mozungulira paguwa lansembelo.+17 Pamenepo uidule ziwaloziwalo. Kenako utsuke matumbo+ ndi ziboda zake ndi kuika chiwalo chilichonse pamodzi ndi chinzake, kuyambira kumiyendo mpaka kumutu.18 Nkhosa yonseyo uitenthe paguwa lansembe. Imeneyo ndi nsembe yopsereza+ yoperekedwa kwa Yehova, fungo lokhazika mtima pansi.+ Ndiyo nsembe yotentha ndi moto yoperekedwa kwa Yehova.19 “Kenako utenge nkhosa inayo, ndipo Aroni ndi ana ake aike manja awo pamutu wa nkhosayo.+20 Akatero, uphe nkhosayo ndi kutengako magazi ake ndi kuwapaka m’munsi pakhutu la kudzanja lamanja la Aroni, ndi m’munsi pamakutu a kudzanja lamanja a ana a Aroni. Uwapakenso pazala zawo za manthu kudzanja lamanja ndi pazala zawo zazikulu za kumwendo wa kumanja,+ ndipo uwaze magaziwo mozungulira paguwa lansembe.21 Ndiyeno utengeko magazi amene ali paguwa lansembe ndi mafuta pang’ono odzozera,+ ndi kuwadontheza pa Aroni ndi pazovala zake. Uwadonthezenso pa ana ake ndi zovala zawo kuti Aroni ndi zovala zake ndiponso ana ake ndi zovala zawo akhale oyera.+22 “Ndiyeno kunkhosayo utengeko mafuta ndi mchira wa mafuta+ ndi mafuta okuta matumbo, mafuta a pachiwindi, impso ziwiri ndi mafuta ake ndi mwendo wakumbuyo wa kudzanja lamanja,+ pakuti nkhosayo ndi yowalongera unsembe.+23 M’dengu la mikate yosafufumitsa limene lili pamaso pa Yehova utengemo mtanda wobulungira wa mkate, mkate wozungulira woboola pakati wothira mafuta ndi mkate wopyapyala.+24 Zonsezi uziike m’manja mwa Aroni ndi m’manja mwa ana ake,+ ndi kuziweyulira* uku ndi uku monga nsembe yoweyula yoperekedwa kwa Yehova.+25 Ndiyeno uzitenge m’manja mwawo ndi kuzitentha paguwa lansembe pamwamba pa nsembe yopsereza, kuti zikhale fungo lokhazika mtima pansi kwa Yehova.+ Ndiyo nsembe yotentha ndi moto yoperekedwa kwa Yehova.+26 “Kenako utenge nganga ya nkhosa yolongera Aroni unsembe,+ ndi kuiweyulira uku ndi uku monga nsembe yoweyula yoperekedwa kwa Yehova. Imeneyo ikhale gawo lako.27 Pa nkhosa yolongera Aroni ndi ana ake unsembe,+ upatule nganga+ ya nsembe yoweyula imene anaweyula, ndi mwendo wa gawo lopatulika umene anapereka.28 Zimenezi zikhale za Aroni ndi ana ake mwa lamulo mpaka kalekale. Ana a Isiraeli ayenera kutsatira lamulo limeneli chifukwa ndi gawo lopatulika.+ Lidzakhala gawo lopatulika loyenera kuperekedwa ndi ana a Isiraeli. Limeneli ndi gawo lawo lopatulika loperekedwa kwa Yehova kuchokera pansembe zawo zachiyanjano.+29 “Zovala zopatulika+ za Aroni zidzakhala za ana ake+ obwera m’mbuyo mwake. Adzawadzoza+ ndi kuwapatsa mphamvu atavala zovala zimenezi.+30 Wansembe amene adzalowa m’malo mwake kuchokera pakati pa ana ake, amene adzalowa m’chihema chokumanako kukatumikira m’malo oyera azidzavala zovalazo kwa masiku 7.+31 “Kenako utenge nkhosa yowalongera unsembe ndi kuwiritsa nyama yake m’malo oyera.+32 Ndipo Aroni ndi ana ake adye+ nyama ya nkhosayo ndi mkate umene uli m’dengu, adyere pakhomo la chihema chokumanako.33 Adye zinthu zimene aphimbira machimo kuti apatsidwe mphamvu ndi kuyeretsedwa.+ Koma munthu wamba asadye nawo, chifukwa ndi zinthu zopatulika.+34 Nyama ya nkhosa yowalongera unsembe ndi mkatewo, zikatsala mpaka m’mawa mwake, uzitenthe ndi moto.+ Siziyenera kudyedwa chifukwa ndi zinthu zopatulika.35 “Uchite zimenezi kwa Aroni ndi ana ake malinga ndi zonse zimene ndakulamula.+ Udzatenga masiku 7 kuti uwapatse mphamvu. +36 Choncho uzipereka ng’ombe ya nsembe yamachimo tsiku ndi tsiku kuti iphimbe machimo.+ Pamenepo uziyeretsa guwa lansembe ku machimo mwa kuliperekera nsembe yophimba machimo, ndipo uzilidzoza+ kuti likhale loyera.37 Udzatenga masiku 7 poperekera guwa lansembelo nsembe yophimba machimo. Udzaliyeretse+ kuti likhale guwa lansembe loyera koposa.+ Aliyense wokhudza guwa lansembe azikhala woyera.+38 “Zimene uzipereka paguwa lansembelo ndi izi: ana a nkhosa a chaka chimodzi, awiri pa tsiku nthawi zonse.+39 Uzipereka mwana wa nkhosa mmodzi m’mawa,+ ndipo mwana wa nkhosa winayo madzulo kuli kachisisira.*+40 Popereka mwana wa nkhosa woyamba, uzipereka limodzi ndi ufa wosalala,+ muyezo wake gawo limodzi mwa magawo 10 a muyezo wa efa,* wothira mafuta oyenga bwino kwambiri okwana gawo limodzi mwa magawo anayi a muyezo wa hini,* ndi gawo limodzi mwa magawo anayi a vinyo wa nsembe yachakumwa.+41 Ndiyeno uzipereka mwana wa nkhosa wachiwiri madzulo kuli kachisisira. Um’pereke pamodzi ndi nsembe yambewu+ yofanana ndi ya m’mawa komanso ndi nsembe yake yachakumwa. Uzipereke monga fungo lokhazika mtima pansi, nsembe yotentha ndi moto yoperekedwa kwa Yehova.42 M’mibadwo yanu yonse, muzipereka nsembe yopsereza imeneyi nthawi zonse+ pakhomo la chihema chokumanako pamaso pa Yehova, kumene ndidzaonekera kwa inu kuti ndilankhule nanu.+43 “Chotero ndidzaonekera pamenepo kwa ana a Isiraeli, ndipo malo amenewa adzayeretsedwa ndi ulemerero wanga.+44 Ndidzayeretsa chihema chokumanako ndi guwa lansembe. Ndidzayeretsanso+ Aroni ndi ana ake kuti atumikire monga ansembe anga.45 Choncho ndidzakhala pakati pa ana a Isiraeli, ndipo ndidzakhala Mulungu wawo.+46 Iwo adzadziwa kuti ine ndine Yehova Mulungu wawo, amene ndinawatulutsa m’dziko la Iguputo kuti ndikhale pakati pawo.+ Ine ndine Yehova Mulungu wawo.+


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
New Caledonia
236, rue Georges Lèques
Normandie
98800 NOUMEA
NEW CALEDONIA
+687 43-75-00
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Mphindi 45
Zimene Timachita
Timayang’anira ntchito imene Mboni za Yehova zikugwira ku New Caledonia, Vanuatu ndi kuzilumba za Wallis ndi Futuna. Timamasulira mabuku ofotokoza nkhani za m’Baibulo m’Chiwalisi, Chilifu, Chibisilama ndiponso m’zinenero zina zisanu za m’madera amenewa.


text:
CHUMA CHOPEZEKA M’MAWU A MULUNGU | MASALIMO 60-68
Tamandani Yehova Wakumva Pemphero
Muzipempha Yehova kuti akuthandizeni kukwaniritsa zomwe munamulonjeza
Muzisonyeza kuti mumakhulupirira Yehova pomuuza zakukhosi kwanu
Mapemphero athu angakhale abwino kwambiri ngati titamafotokozera Yehova zimene zili mumtima mwathu
Tikamatchula m’pemphero chinthu chenicheni chimene tikufuna, sitivutika kuzindikira kuti Yehova wayankha mapemphero athu
Yehova amamva mapemphero a anthu a mitima yabwino
Yehova amamvetsera mapemphero a “anthu a mitundu yonse” omwe amafunitsitsa kumudziwa komanso kuchita zofuna zake
Tikhoza kupemphera kwa Yehova nthawi iliyonse
Lembani nkhani zina zimene mukufuna kutchula m’mapemphero anu.


text:
CHUMA CHOPEZEKA M’MAWU A MULUNGU | MASALIMO 45-51
Yehova Sadzasiya Anthu Amtima Wosweka
Davide analemba Salimo 51 pambuyo poti mneneri Natani waulula tchimo lachigololo lomwe Davideyo anachita ndi Bateseba. Zimenezi zinkamusautsa mumtima ndipo anadzichepetsa n’kuvomereza tchimo lakelo.—2 Sam. 12:1-14.
Ngakhale kuti Davide anachimwa, Mulungu anali wokonzeka kumukhululukira
Asanavomereze ndiponso kulapa tchimo lakelo, ankasowa mtendere
Davide anavutika mumtima atadziwa kuti wakhumudwitsa Mulungu, mofanana ndi mmene munthu amamvera mafupa ake akaphwanyidwa
Iye ankafunitsitsa kukonzanso ubwenzi wake ndi Mulungu komanso kukhululukidwa n’cholinga choti azisangalala ngati poyamba
Iye anapempha Yehova modzichepetsa kuti amuthandize kukhala ndi mtima womvera
Ankakhulupirira ndi mtima wonse kuti Yehova amukhululukira


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Slovakia
Pekna cesta 17
831 52 BRATISLAVA 34
SLOVAK REPUBLIC
+421 2-49107611
Kuona Malo
Lolemba mpaka Lachisanu
8:00 a.m. mpaka 10:30 a.m. ndi 1:00 p.m. mpaka 3:30 p.m.
Nthawi yonse: Ola limodzi ndi hafu
Zimene Timachita
Timayang’anira ntchito imene Mboni za Yehova zoposa 26,500 zikugwira ku Czech Republic ndi Slovakia. Timamasulira mabuku ofotokoza nkhani za m’Baibulo m’Chislovaki ndiponso m’Chinenero Chamanja cha ku Slovakia. Timatumiza mabuku m’mipingo ya ku Austria, Czech Republic, Slovakia ndi Slovenia.


text:
30 August 2016 Last updated at: 7:35 AM
Malawian man nabbed for raping 5 year-old girl
Police in Nkhotakota district are keeping in custody Robert Bizayi, 35, for raping a 5 year-old girl in the district.
According to Nkhotakota Police Public Relations Officer Sub Inspector Williams Kaponda, the suspect over the weekend was caught red-handed raping the child.
“The mother of the victim prepared breakfast for her two kids and when she called them to eat they were nowhere to be seen,” said Kaponda.
The woman started looking for the child and she found her being sexually abused by the paedophile.
Medical examination conducted at Malowa Health Centre revealed that the victim had been raped.
The rapist will appear in court soon to answer the charge of defilement.
He hails from Ndevu village, Traditional Authority Mwadzama in Nkhotakota district.
47 Comments On "Malawian man nabbed for raping 5 year-old girl"
-
KOMA VUTO NDICHIANI KODI ?
-
Akazi onsewa akusowa amunawa kumalimbana ndi ana osalakwa ufiti chiyani? Akazi mpaka afika pomayenda kote neked kt mwina apeze owapatsa tulo milandu ngati iyi oro atati 4life sanamulakwire #ROBART
-
Chop off his penis 4gud,so that he will come 2know the benefit of his action
-
Mmupitise kwa Judge Micheal Mtambo akaonane komweko. Matama akewo akauthera. Akuzionetsa ngati angakayime mu ring ndi judge Proffessor Mtambo. Akafunakuziwa zambiri za Judge Mtambo afufuze kwa Raph Kasambala, Pika Manondo Kapena ndani uyu uyu uyu eyaaa Mc Donard Kumwembe. Kapena akachezera limozi kumene mabwanawa apita. Akamfotokozera zonse. Mtambo asakuderere mwanayu izamuonetse!!
-
Chimchira Chopanda Manyazicho Chinafunika Chikana Pita Ku Mchinji, Mtsikana Wa 20 Wakakamiza Boy 9.Ndeuyu Wa 32 Anafunika Apite Mu 2o Ndikuwadikira Kwa Zaka.Kunkhwima.
-
Ngati chinali chamba nde chikupweteketsa!!!
-
Mumuphe kuti ena atengelepo phunzilo
-
Mwina Ndiwamisara
-
Malawi Akupta Kt Guyz
-
Bull!you have the certificate and now you dont want ur children to have it what a shame?tocut the cost why dont u stop nosence travelling and put the exams on board stupid idiots.shit
-
Mwana otelo sasesato thawi zambiri samanva kunukhaaaaa
-
Zamanyazi akotakota
-
wagogera ka nsapato kamwana… Mkwidzingeni basi.
-
Afele kundende ameneyu!
-
mselu bwaaaaaaaa
-
selu bwaaaaaaaa
-
Amangidwe basi ameneyo
-
Uchitsilu wake ndi munchiuno mwake mwampangitsa kugwila mbendela ,chepetsani amalawi mahule achuluka
-
Asamusekere angomudura mbolo yakeyo basi asazachindeso galu ameneyu kukhwima chani?
-
Chamba basiii iyaaaa……m.
-
Atchpirenj hule
-
He deserves to die dat idiot
-
Ha ha ha pamwana
-
Kma zinazi; mwna wazaka 5 kma abambo mutu wao net work yilibwno bwno kma? akungownonga ana a eni ake za chamba basi znazi!!
-
eee waonjeza
-
Zanyanya iii ogwirira akuchulukirabe
-
Koma nanu anthu a ku Khotakota,mpakana munthu oipa ameneu akapezeke in police custody,how? Mwaphweketsatu bwezi titi tizimva kuti ali #mmanda bola.
-
n’chiyani kodi aMALAWI?
-
agwililira aziphedwa chifukwa nde chikusanduka chisimo …..kupusa aziBambo enawaa
-
Kwa Manje kuno 400 imatheka kumeneko akudula??? bwanji? minyamatu imeneyo
-
Analowetsa koma..?kapena anangogunditsa?kkkkk kma anthu ena inu kungoti chilakolako nchovuta ndiye basi aaah osangomenya ka m’manja bwanji..?concerned much with this stupid behavior…..
-
And then he’ll walk out free, #shame_on_thee
-
eishiiiii nchiyan kodi a Malawi?
-
Zoziyamba dala.
-
Amenewo ndiye manyi osamupha ndi mfuti koma anyongedwe bassi zaka zonsezo kugwiririla mwana wa zaka 5 palukundupo chimbolo chokhwima osamva chisoni zawumve basi
-
nyele zanuzi muva nazo kuwawa zachamba eti
-
Koma amalawi ndemwana wazaka 5years amakoma chani pot olo ndisikhu omwe amakhala kut sanathe inu ndevu tho kugwilira mwan olo manyaz mulibe kod kumakhala kukhwima kapena chani…….
-
Ganja
-
Apolice gwirani azibambo opusawo asamatuluke mukagwilamo
-
Defile and rape ar different ….
-
Azimai osewa mukumalimbana ndi ana bwanji
-
kumeko ndiye kigwirira osati mdala wa zaka 80 uja ayi !!!! amene uja anagwiriridwa ¥¥¥ uyu akafere kundende komweko chifukwa ndi mfiti ¥¥wakupha
-
Anthu akusowa umunthu….May God end this kinda world..kukhwima kapena chani?????
-
Azibambo enanu mbolo mungonyamulila m’manja!
-
kodi akazi akuluakuluwa ndekuti akuvuta? am so puzzled with this issue
-
Raping??????
-
Azibambo Enawa Ku khwima Eti!!
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Thailand
78/12 Soi 31 Serithai Road
Bungkum
BANGKOK 10 240
THAILAND
+66 2-375-2200
+66 2-732-4971
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Ola limodzi
Zimene Timachita
Timamasulira mabuku ofotokoza nkhani za m’Baibulo m’Chithai, Chilaoti ndi Chilahu. Timayang’aniranso ntchito imene Mboni za Yehova zikugwira ku Thailand ndi Laos.


text:
MFUNDO ZOTHANDIZA MABANJA | ACHINYAMATA
Kodi Mumatani Wina Akakupatsani Malangizo pa Zomwe Mwalakwitsa?
VUTO LIMENE LIMAKHALAPO
“Munthu wina akakudzudzulani, zimasonyeza kuti mwalakwitsa zinazake. Koma sindinamvepo munthu atanena kuti ‘Ndimasangalala munthu akamandipatsa malangizo ngati ndalakwitsa zinazake.’”—Amy, wazaka 17. *
Kodi simufuna kuti makolo anu, aphunzitsi kapena munthu wina wachikulire, akuuzeni kuti mwalakwitsa zinazake? Ngati ndi choncho, nkhaniyi ikuthandizani.
ZIMENE MUYENERA KUDZIWA
Aliyense amafunika kudzudzulidwa.
“Tonsefe timapunthwa nthawi zambiri.”—Yakobo 3:2.
“Si zochititsa manyazi, munthu wina akakudzudzula pa zimene walakwitsa.”—Jessica.
Munthu wina akakuuza kuti walakwitsa chinachake, sizitanthauza kuti palibe chabwino chimene umachita.
“Yehova * amadzudzula munthu amene amam’konda, monga momwe bambo amadzudzulira mwana amene amakondwera naye.”—Miyambo 3:12.
“Munthu akandipatsa malangizo pa zimene ndalakwitsa, ndimayamikira chifukwa ndimadziwa kuti ngati munthuyo walimba mtima kundiuza, ndiye kuti amandikonda.”—Tamara.
Malangizo angakuthandizeni kukhala munthu wabwino.
“Mverani malangizo kuti mukhale anzeru.”—Miyambo 8:33.
“Munthu wina akatipatsa malangizo chifukwa cha zimene talakwitsa, zimathandiza. Zimakuthandiza kudziwa mmene ena amakuonera komanso zimakuthandiza kuti usiye makhalidwe enaake oipa omwe sumadziwa kuti uli nawo.”—Deanne.
ZIMENE MUNGACHITE
Musafulumire kukwiya. Munthu wina akakupatsani malangizo mwina mungakhumudwe. Komabe yesetsani kuugwira mtima. Kuti muchite zimenezi, yerekezerani kuti walakwitsayo ndi mng’ono wanu ndipo mukufunika kumudzudzula. Kodi tsopano mukuona kufunika kodzudzula munthu amene walakwitsa chinachake? Zimenezi zingakuthandizeni kudziwa kuti nanunso mumafunika kudzudzulidwa.—Lemba lothandiza: Mlaliki 7:9.
“Nthawi zina mungakhumudwe chifukwa chakuti munthu wina wakudzudzulani, n’kuiwala kuti munthuyo wachita zimenezo chifukwa chokukondani osati kufuna kukukhumudwitsani.”—Theresa.
Khalani odzichepetsa. Musalole kuti kunyada kukulepheretseni kutsatira malangizo amene munthu wina wakupatsani chifukwa cha zimene mwalakwitsa. Komanso, munthu akakudzudzulani, si bwino kukhumudwa kwambiri n’kumangoganizira zimene munalakwitsazo. Kudzichepetsa kungakuthandizeni kuti musalephere kutsatira malangizo amene mwapatsidwa. Komanso kudzichepetsa kungakuthandizeni kuti musakhumudwe kwambiri chifukwa cha zomwe mwalakwitsa. Kumbukirani kuti: Malangizo amene angakhale owawa kwambiri, mwina ndi amene angakuthandizeni kwambiri. Ngati simungatsatire malangizo oterowo, mungalephere kusintha zinthu zolakwika zimene munachita.—Lemba lothandiza: Miyambo 16:18.
Malangizo amene angakhale owawa kwambiri, mwina ndi amene angakuthandizeni kwambiri
“Kustatira malangizo omwe wapatsidwa n’kofunika kwambiri makamaka ukamakula. Munthu akhoza kukumana ndi mavuto aakulu ngati atapanda kutsatira zimene amalangizidwa.”—Lena.
Muziyamikira. Ngakhale mutaona kuti kutsatira zimene mwalangizidwazo n’kovuta, muyenera kuyamikira munthu amene wakupatsani malangizowo. N’zosakayikitsa kuti munthuyo amafuna kuti zinthu zizikuyenderani bwino ndiponso amakukondani kwambiri.—Lemba lothandiza: Salimo 141:5.
“Kuthokoza munthu amene watipatsa malangizo amene timafunikiradi, n’kothandiza. Koma ngakhale zitakhala kuti malangizowo si othandiza kwa inuyo, mungachitebe bwino kumuthokoza munthuyo chifukwa choyesetsa kufuna kukuthandizani.”—Carla.
^ ndime 4 Tasintha maina ena m’nkhaniyi.
^ ndime 11 Baibulo limati dzina la Mulungu ndi Yehova.


text:
NKHANI YA PACHIKUTO | KODI A MBONI ZA YEHOVA NDI ANTHU OTANI?
Kodi Timapeza Bwanji Ndalama Zoyendetsera Ntchito Yathu?
Chaka chilichonse timasindikiza komanso kugawira Mabaibulo ndi mabuku kapena zinthu zina zofotokoza nkhani za m’Baibulo zokwana mamiliyoni ambiri. Timamanganso maofesi, kumene timagwirira ntchito zathu komanso nyumba zosindikizira mabuku m’mayiko osiyanasiyana. Tilinso ndi nyumba zabwino zomwe timakalambiramo Mulungu. Nyumba zimenezi timazitchula kuti Nyumba za Ufumu. Koma kodi ndalama zopangira zinthu zonsezi timazipeza bwanji?
Ndalamazi ndi zomwe anthu amapereka mwa kufuna kwawo. (2 Akorinto 9:7) M’chaka cha 1879, magazini yachiwiri ya Zion’s Watch Tower [dzina lakale la magazini ya Nsanja ya Olonda], inati: “Sitikayikira zoti YEHOVA ndi amene akutsogolera ntchito yofalitsa magazini ino ya ‘Zion’s Watch Tower,’ motero sitidzapemphetsa kwa anthu kapena kuwachonderera kuti athandize pa ntchito imeneyi.” Kuchokera nthawi imeneyo, sitinapemphetsepo ndalama ndiponso sitidzapemphetsa ndalama zoyendetsera ntchito yathu.
Anthu amatumiza okha ndalama zoyendetsera ntchitoyi ku maofesi athu, pomwe ena amaponya m’mabokosi omwe amapezeka m’Nyumba za Ufumu. Sitimapereka chakhumi, kuyendetsa mbale kapena kulipiritsa anthu omwe timaphunzira nawo Baibulo kapenanso omwe timawapatsa magazini athu. Sitipatsidwa malipiro ena alionse tikamalalikira, kuphunzitsa mumpingo kapena tikamamanga nyumba zolambiriramo. Zimenezi n’zogwirizana ndi zimene Yesu ananena zoti: “Munalandira kwaulere, patsani kwaulere.” (Mateyu 10:8) Choncho, onse amene amagwira ntchito pa maofesi komanso kumalikulu athu, kuphatikizapo amene ali m’Bungwe Lolamulira la Mboni za Yehova, amangodzipereka ndipo salandira malipiro alionse.
M’chaka cha 2011, Khoti Loona za Ufulu wa Anthu ku Ulaya, linati: “Ntchito zonse za Mboni za Yehova zimayendetsedwa ndi ndalama zomwe anthu amapereka mwa kufuna kwawo. Aliyense amakhala ndi ufulu wopereka ndalama zomwe angakwanitse.”
Ndalama zimene anthu amapereka zimagwiritsidwanso ntchito pothandiza anthu amene akhudzidwa ndi ngozi zachilengedwe. Zimenezi n’zimenenso Akhristu oyambirira ankachita. Akhristuwa ankathandizanso anzawo omwe akumana ndi mavuto. (Aroma 15:26) Ifenso timathandiza anthu omwe akumana ndi vuto linalake. Timawamangira nyumba komanso malo olambirira ngati awonongeka. Timawathandizanso ndi chakudya, zovala komanso mankhwala.
Onaninso
Kodi Tingathandize Bwanji Anthu Ena?
Werengani nkhaniyi kuti muone mmene gulu lathu limagwiritsira ntchito zopereka pothandiza anthu ena.


text:
ZOTI ANA ACHITE POPHUNZIRA
ZOTI MUCHITE POPHUNZIRA
Yesu Anali Mneneri Ngati Mose
Koperani nkhaniyi kuti mudziwe zinthu 4 zosonyeza kufanana pakati pa Mose ndi Yesu Khristu.
Zinanso
Imbani Nyimbo Yothandiza Kukhala Olimba Mtima
Phunzirani nyimbo imene imatithandiza kukhala olimba mtima ndipo kenako muimbe limodzi ndi banja lanu.
Kodi Mungalimbikitse Ndani?
Zochitazi zingathandize ana a pakati pa zaka 8 ndi 12 kuti adziwe zimene angachite kuti alimbikitse munthu.
Mzimu Woyera Umatulutsa Makhalidwe Abwino
Zochitazi zingathandize ana azaka za pakati pa 8 ndi 12 kuti aphunzire makhalidwe amene mzimu woyera umatulutsa.


text:
NKHANI YA PACHIKUTO | KODI MAPETO ALI PAFUPIDI?
Kodi N’chiyani Chidzachitike pa Nthawi ya “Mapeto”?
Kodi mukamva mawu akuti, “mapeto” mumaganiza chiyani? Kodi mumaganiza kuti ndi nthawi yomwe Yesu adzabwere kudzatenga anthu abwino kupita nawo kumwamba koma anthu oipa n’kukawalanga kumoto? Kapena mumaganiza kuti Mulungu adzawotcha dzikoli ndi moto? Ena akaganizira zimenezi, amachita mantha kwambiri pomwe ena amaona kuti izi ndi nkhambakamwa chabe ndipo sizingachitike.
Komatu Baibulo limati: “Mapeto adzafika.” (Mateyu 24:14) Nthawi imeneyi imadziwikanso kuti, “tsiku lalikulu la Mulungu” komanso “Haramagedo.”(Chivumbulutso 16:14, 16) Anthu amakhulupirira zosiyanasiyana zokhudza zomwe zidzachitike pa nthawi yamapeto. Komatu Baibulo limafotokoza momveka bwino zomwe zidzachitike pa nthawiyi. Limatithandizanso kudziwa kuti mapeto ali pafupi. Limatiuzanso zomwe tingachite kuti tidzapulumuke pa nthawi yamapetoyo. Choyamba tiyeni tikambirane maganizo olakwika amene anthu amakhala nawo, okhudza zomwe zidzachitike pa nthawi yamapeto. Kenako tikambirananso zimene Baibulo limanena kuti n’zomwe zidzachitikedi pa nthawi imeneyo.
MAGANIZO OLAKWIKA OMWE ANTHU AMAKHALA NAWO ONENA ZA MAPETO
DZIKO LONSE LIDZAWONONGEDWA NDI MOTO.
Baibulo limati Mulungu ‘anakhazikitsa dziko lapansi pamaziko olimba. Silidzagwedezeka mpaka kalekale, mpaka muyaya.’ (Salimo 104:5) Vesili komanso mavesi ena ambiri amasonyeza kuti Mulungu sadzawononga dzikoli. Komanso sadzalola kuti anthu aliwononge n’kufika poti simungakhalenso chamoyo chilichonse.—Mlaliki 1:4; Yesaya 45:18.
MAPETO ADZANGOFIKA OKHA.
Baibulo limasonyeza kuti Mulungu anakhazikitsa nthawi yomwe mapeto adzafike. Limati: “Kunena za tsikulo kapena ola lake, palibe amene akudziwa, ngakhale angelo kumwamba kapenanso Mwana, koma Atate okha. Khalani maso, khalani tcheru, pakuti simukudziwa pamene nthawi yoikidwiratu idzafika.” (Maliko 13:32, 33) Izi zikusonyeza kuti pali “nthawi” yomwe Mulungu anakhazikitsa kuti mapeto adzafike.
ANTHU KOMANSO MIYALA YOCHOKERA M’MLENGALENGA ZIDZACHITITSA KUTI MAPETO AFIKE.
Kodi mapeto adzayamba bwanji? Lemba la Chivumbulutso 19:11 limati: “Nditayang’ana ndinaona kumwamba kutatseguka, kenako ndinaona hatchi yoyera. Wokwerapo wake dzina lake linali Wokhulupirika ndi Woona.” Ndipo vesi 19 limanena kuti: “Ndinaona chilombo, mafumu a dziko lapansi, ndi magulu awo ankhondo atasonkhana pamodzi kuti amenyane ndi wokwera pahatchi uja ndi gulu lake lankhondo.” (Chivumbulutso 19:11-21) Ngakhale kuti mawu ambiri a m’mavesi amenewa ndi ophiphiritsa, tikuphunzirapo mfundo yakuti, Mulungu adzatumiza angelo ake amphamvu kudzawononga adani ake.
ZOMWE ZIDZACHITIKEDI PA NTHAWI YA MAPETO
MABOMA A ANTHU ADZAWONONGEDWA CHIFUKWA ALEPHERA KUTHETSA MAVUTO.
Baibulo limati: “Mulungu wakumwamba adzakhazikitsa ufumu [kapena kuti boma] umene sudzawonongedwa ku nthawi zonse. Ufumuwo sudzaperekedwa kwa mtundu wina uliwonse wa anthu, koma udzaphwanya ndi kuthetsa maufumu ena onsewo, ndipo udzakhalapo mpaka kalekale.” (Danieli 2:44) Monga tafotokozera kale, ‘mafumu a dziko lapansi ndi magulu awo ankhondo adzasonkhana pamodzi kuti amenyane ndi wokwera pahatchi ndi gulu lake lankhondo.’ (Chivumbulutso 19:19) Koma Mulungu adzatumiza angelo ake amphamvu kuti awawononge.
NKHONDO, CHIWAWA KOMANSO KUPANDA CHILUNGAMO ZIDZATHA.
Baibulo limati: “[Mulungu] akuletsa nkhondo mpaka kumalekezero a dziko lapansi.” (Salimo 46:9) Limatinso: “Owongoka mtima ndi amene adzakhale m’dziko lapansi, ndipo opanda cholakwa ndi amene adzatsalemo. Koma oipa adzachotsedwa padziko lapansi ndipo achinyengo adzazulidwamo.” (Miyambo 2:21, 22) Komanso limanena kuti: “Taonani! Zinthu zonse zimene ndikupanga n’zatsopano.”—Chivumbulutso 21:4, 5.
ZIPEMBEDZO ZABODZA ZIDZAWONONGEDWA CHIFUKWA ZALEPHERA KUKWANIRITSA ZOFUNA ZA MULUNGU NDI ANTHU.
Lemba la Yeremiya 5:31 limati: “Aneneri akulosera monama, ndipo ansembe akupondereza anthu ndi mphamvu zawo. . . . kodi anthu inu mudzachita chiyani pamapeto pake?” Baibulo limanenanso kuti: “Ambiri adzati kwa ine pa tsiku limenelo, ‘Ambuye, Ambuye, kodi ife sitinalosere m’dzina lanu, ndi kutulutsa ziwanda m’dzina lanu, ndiponso kuchita ntchito zambiri zamphamvu m’dzina lanunso?’ Koma ine ndidzawauza momveka bwino kuti: ‘Sindikukudziwani ngakhale pang’ono! Chokani pamaso panga, anthu osamvera malamulo inu.’”—Mateyu 7:21-23.
ANTHU ONSE OMWE AMALOWERERA ZA M’DZIKOLI ADZAWONONGEDWA.
Yesu Khristu anati: “Tsopano maziko operekera chiweruzo ndi awa, kuwala kwafika m’dziko koma anthu akonda mdima m’malo mwa kuwala, pakuti ntchito zawo n’zoipa.” (Yohane 3:19) Baibulo limanena kuti Mulungu anawononga anthu onse oipa pa nthawi ya Nowa. Limati: “Dziko la pa nthawiyo linawonongedwa pamene linamizidwa ndi madzi. Ndipo mwa mawu amodzimodziwo, kumwamba kumene kulipo panopa limodzi ndi dziko lapansi, azisungira moto m’tsiku lachiweruzo ndi chiwonongeko cha anthu osaopa Mulungu.”—2 Petulo 3:5-7.
Onani kuti “tsiku lachiweruzo ndi chiwonongeko” lomwe likubwera, aliyerekezera ndi zomwe zinachitika m’nthawi ya Nowa. Kodi n’chiyani chinawonongedwa pa nthawiyo? Chomwe chinawonongedwa si dziko lapansili, koma ndi “anthu osaopa Mulungu” omwe tingati ndi adani ake. N’chimodzimodzinso ndi zomwe zidzachitike pa “tsiku lachiweruzo.” Anthu osaopa Mulungu ndi omwe adzawonongedwe. Koma anthu oopa Mulungu, omwe ndi mabwenzi ake, adzapulumuka ngati mmene zinalili ndi Nowa ndiponso banja lake.—Mateyu 24:37-42.
Mulungu akadzawononga anthu ochita zoipa, zinthu zidzasintha kwambiri padzikoli ndipo anthu opulumuka azidzasangalala. Choncho zimene Baibulo limanena zokhudza mapeto ndi nkhani yabwino, osati yoopsa. Komabe mwina mungafunse kuti, ‘Kodi Baibulo limatchula nthawi imene mapeto adzafike? Kodi mapeto ali pafupidi? Nanga ndingatani kuti ndidzapulumuke?’


text:
NKHANI YA PACHIKUTO
Kodi Mungatani Kuti Muzigwiritsa Ntchito Bwino Nthawi?
Nthawi zambiri anthufe timanena kuti: “Ndikadakhala ndi nthawi,” ndikanachita zakutizakuti. Kunena zoona palibe amene ali ndi nthawi yochuluka kuposa mnzake. Chifukwa anthu olemera ndi osauka omwe, ali ndi nthawi yofanana. Komanso, anthu olemera ndi osauka akhoza kupeza nthawi posachita zinthu zosafunika kwenikweni. Nthawi ikadutsa, sibwereranso. Choncho, ndi nzeru kugwiritsa ntchito bwino nthawi yomwe tili nayo. Kodi tingachite bwanji zimenezi? Taonani zinthu 4 zotsatirazi zomwe zathandiza anthu ambiri kuti azigwiritsa ntchito bwino nthawi yawo.
Njira Yoyamba: Muzichita Zinthu Mwadongosolo
Muziyamba ndi zinthu zofunika kwambiri. Baibulo limatilangiza kuti: “Muzitsimikizira kuti zinthu zofunika kwambiri ndi ziti.” (Afilipi 1:10) Tsiku lililonse m’mawa, ganizirani za zinthu zimene mukufuna kuchita pa tsikulo. Ndiyeno ganizirani zofunika kwambiri kapena zoyenera kuchitidwa mwamsanga. Koma muzikumbukira kuti zinthu zina zikhoza kukhala zofunika kwambiri, koma si zofunika kuzichita nthawi yomweyo. Mwachitsanzo, kuphika chakudya chamasana n’kofunika kwambiri, koma simungachite zimenezi mutangodzuka. Komanso, kuonera pulogalamu inayake pa TV kapena kumvera pulogalamu inayake ya pa wailesi, kungafune kuti muchite zimenezo pa nthawi imene pulogalamuyo imaonetsedwa kapena kuulutsidwa. Komatu zimenezi si zofunika kwambiri. *
Muzikonzekereratu zimene mukufuna kuchita. Lemba la Mlaliki 10:10 limati: “Ngati nkhwangwa yabuntha ndipo munthu sanainole, adzawononga mphamvu zake pachabe.” Limatinso: “Kugwiritsa ntchito bwino nzeru kumapindulitsa.” Kodi tikuphunzirapo chiyani pamenepa? Kukonzekereratu zinthu, komwe kuli ngati kunola nkhwangwa, kungathandize kuti musawononge nthawi yaitali pochita zinthuzo. Komanso pochita zinthu, musamayambe ndi zinthu zosafunika kwenikweni, apo ayi, muzingozisiya kumene, chifukwa zinthu zoterezi zingangokuwonongerani nthawi ndi mphamvu. Ngati mwaona kuti muli ndi nthawi chifukwa choti mwamaliza msanga kuchita zinazake, yambani kuchita zina zimene munakonza kuti muzichite pa nthawi ina. Mukamakonzekereratu zochita, mumakhala ngati munthu amene wanoleratu nkhwangwa yake asanayambe kuigwiritsa ntchito, ndipo izi zingachititse kuti muzichita zinthu zambiri pa tsiku.
Musamadzichulukitsire zochita. Musamathe nthawi yanu yambiri pa zinthu zosafunika kwenikweni kapenanso zosafunika n’komwe, zomwe zingangokuwonongerani nthawi. Kudzichulukitsira zochita kungapangitse kuti muzikhala ndi nkhawa komanso wosasangalala.
Njira Yachiwiri: Muzipewa Zinthu Zimene Zingakuwonongereni Nthawi
Kuzengereza ndiponso kulephera kusankha zochita. Lemba la Mlaliki 11:4 limati: “Woyang’ana mphepo sadzabzala mbewu, ndipo woyang’ana mitambo sadzakolola.” Kodi tikuphunzira chiyani palembali? Kuzengereza kuchita zinthu kungatiwonongere nthawi komanso sitingachite zambiri pa tsiku. Mlimi amene amadikira kuti zinthu zonse zikhale bwino asanayambe kulima, sangadzale komanso kudzakolola mbewu zake. Choncho tisamalole zinthu zosayembekezereka pamoyo kutipangitsa kuti tilephere kusankha zochita. Kapena tingaone kuti tiyenera kudikira kaye mpaka titapeza mfundo zonse zimene tikufuna tisanasankhe zochita. N’zoona kuti, tisanasankhe zochita pa zinthu zofunika kwambiri, tiyenera kuganizira kaye kwambiri nkhaniyo komanso kufufuza zinthu zina. Lemba la Miyambo 14:15 limati: “Wochenjera amaganizira za mmene akuyendera.” Komabe tiyenera kudziwa kuti pali zinthu zina zoti sitingazidziwiretu. Choncho tisamalephere kusankha zochita chifukwa cha zinthu ngati zimenezi.—Mlaliki 11:6.
Kufuna kuchita zinthu mosalakwitsa. Lemba la Yakobo 3:17 limati: “Nzeru yochokera kumwamba, [kapena kuti kwa Mulungu] . . . ndi yoyera.” N’zoona kuti aliyense amafuna kuti azichita bwino zinthu. Komabe kuganizira kwambiri zimenezi kungachititse kuti tizifunitsitsa kuchita chilichonse popanda kulakwitsa, ndipo zimenezi zingangochititsa kuti tizikhala okhumudwa nthawi zonse. Mwachitsanzo, munthu amene akuphunzira chinenero china sayenera kukhumudwa akalakwitsa. Ayenera kudziwa kuti zimenezo zingamuthandize kuti aphunzirepo kanthu. Koma munthu amene amafuna kuchita zinthu mosalakwitsa, akhoza kulephera kulankhula chinenero chatsopano chifukwa choopa kulakwitsa. Choncho ndi bwino kukhala odzichepetsa pochita zinthu. Lemba la Miyambo 11:2 limati: “Nzeru zimakhala ndi anthu odzichepetsa.” Ndipotu anthu odzichepetsa sadziganizira kwambiri, ndipo anthu akamawaseka pa zimene alakwitsa, sadandaula nazo.
“Kuti tipeze chinthu, sikuti timakhala kuti tagwiritsa ntchito ndalama zokha. Timakhalanso kuti tagwiritsa ntchito nthawi.”—What to Do Between Birth and Death.
Njira Yachitatu: Musamachite Zinthu Monyanyira
Muzipezanso nthawi yochita zosangalatsa. “Kupuma pang’ono kuli bwino kuposa kugwira ntchito mwakhama ndi kuthamangitsa mphepo.” (Mlaliki 4:6) Anthu amene amagwira ntchito monyanyira, nthawi zambiri sakhala ndi mpata wosangalala ndi zotsatira za ntchito yawoyo chifukwa nthawi zonse amangokhala otopa. Pamene anthu aulesi nawonso, m’malo moti azigwira ntchito amawononga nthawi pa zinthu zosafunika. Koma Baibulo limatilangiza kuti tisamagwire ntchito monyanyira komanso tisakhale aulesi. Limati tiyenera kugwira ntchito mwakhala n’kusangalala ndi zotsatira za ntchito yathuyo. Kusangalala koteroko ndi “mphatso yochokera kwa Mulungu.”—Mlaliki 5:19.
Muzigona Mokwanira. Munthu wina amene analemba nawo Baibulo ananena kuti: “Ndidzagona pansi ndi kupeza tulo mu mtendere.” (Salimo 4:8) Nthawi zambiri munthu wamkulu amafunika kugona maola 8 kuti thupi lake lizigwira ntchito bwino. Kugona mokwanira n’kofunika kwambiri chifukwa kumathandiza kuti munthu azitha kukumbukira zinthu komanso kuti aziphunzira zinthu msanga. Choncho kugona sikuwononga nthawi. Munthu amene sagona mokwanira saphunzira msanga zinthu, angathe kuchita ngozi, sachedwa kukhumudwa komanso amalakwitsa zinthu.
Muzikhala ndi zolinga zimene mungazikwaniritsedi. Baibulo limati: “Kuona ndi maso kuli bwino kuposa kulakalaka ndi mtima.” (Mlaliki 6:9) Apa mfundo ndi yoti, munthu wanzeru salola kuti azingotsogoleredwa ndi zolakalaka za mtima wake, makamaka zimene sangazikwanitse kapenanso sizingachitike n’komwe. Choncho satengeka ndi zomwe otsatsa malonda amanena kapena kutengeka ndi zoti atha kupeza ngongole mosavuta. M’malomwake amaganizira kwambiri za zinthu zimene angathedi kuzipeza, kapena kuti zimene ‘amaziona ndi maso ake.’
Njira ya 4: Muziyendera Mfundo za Makhalidwe Abwino
Ganizirani mfundo zimene mumayendera. Kuti muone kuti chinthu ichi ndi chabwino, chofunika komanso choyenera kuwonongerapo nthawi, zimadalira mfundo zimene mumayendera. Ngati pali chinthu chinachake chimene mukufuna kukwaniritsa pa moyo wanu, mfundo zimene mumayendera zimakhala zogwirizana ndi cholinga chimenecho. Choncho, ngati mumayendera mfundo zabwino, zingakuthandizeni kuti muzichita zinthu zofunika kwambiri komanso kuti nthawi zonse, muzigwiritsa ntchito bwino nthawi yanu. Kodi mfundo zimenezi mungazipeze kuti? Anthu ambiri amaona kuti mfundo zoterezi zimapezeka m’Baibulo.—Miyambo 2:6, 7.
Khalidwe lanu lalikulu lizikhala chikondi. Lemba la Akolose 3:14 limanena kuti chikondi “chimagwirizanitsa anthu mwamphamvu kwambiri kuposa chinthu china chilichonse.” Kuti tikhaledi osangalala makamaka m’banja, tiyenera kukhala ndi chikondi. Anthu amene amanyalanyaza mfundo imeneyi, n’kumangoganizira kwambiri ntchito yawo kapena kupeza chuma, amakhala osasangalala. N’chifukwa chake Baibulo limanena kuti khalidwe lofunika kwambiri ndi chikondi, ndipo limatchula khalidweli kambirimbiri.—1 Akorinto 13:1-3; 1 Yohane 4:8.
Muzipeza nthawi yochita zinthu zauzimu. Munthu wina, dzina lake Geoff, ali ndi mkazi wabwino, ana awiri, anzake abwino komanso ntchito yabwino ya kuchipatala. Koma akamagwira ntchito yakeyi ankaona anthu akuvutika komanso kumwalira. Iye ankadzifunsa kuti: “Kodi umu ndi mmene moyo uyenera kukhalira?” Ndiye tsiku lina anawerenga magazini othandiza kuphunzira Baibulo omwe amafalitsidwa ndi Mboni za Yehova, ndipo anapeza mayankho ogwira mtima.
Geoff anafotokozera mkazi ndi ana ake zimene anawerenga m’magaziniwo, ndipo nawonso anachita chidwi. Banjali linayamba kuphunzira Baibulo ndipo zimenezi zinathandiza kuti azisangalala kwambiri komanso kuti azigwiritsa ntchito bwino nthawi yawo. Kuphunzira Baibulo kunawathandizanso kukhala ndi chiyembekezo chodzakhala ndi moyo wosatha m’dziko limene simudzakhala mavuto alionse.—Chivumbulutso 21:3, 4.
Zimene zinachitikira Geoff zikutikumbutsa mawu a Yesu Khristu akuti: “Odala ndi anthu amene amazindikira zosowa zawo zauzimu.” (Mateyu 5:3) Inunso mungachite bwino kumapeza nthawi yochita zinthu zauzimu. Kunena zoona, palibe njira yabwino yogwiritsa ntchito nthawi kuposa kuchita zimenezi. Izi zidzakuthandizani kuti mukhale ndi moyo wabwino.
^ ndime 5 Onani nkhani yakuti, “Mfundo 20 Zothandiza Kuti Muzikhala ndi Nthawi Yokwanira” mu Galamukani! ya April 2010.


text:
Akumangidwa Chifukwa Chotsatira Zimene Amakhulupirira
Malamulo a m’dziko la Azerbaijan amalola anthu amene amakana kulowa usilikali chifukwa cha chikumbumtima chawo kuti azipatsidwa mwayi wogwira ntchito zina. Komabe dzikoli silinayambe kutsatira lamulo loti anthu oterewa azipatsidwa ntchito zina. Chifukwa cha zimenezi a Mboni za Yehova amene amakana kulowa usilikali chifukwa cha chikumbumtima chawo ndiponso chifukwa cha zimene amakhulupirira amazunzidwa komanso kuikidwa m’ndende.
Boma la Azerbaijan Likulephera Kukwaniritsa Udindo Wake
Dziko la Azerbaijan linalowa m’Bungwe la Mayiko a ku Ulaya m’chaka cha 1996. Mogwirizana ndi malamulo a bungweli, dzikoli linavomereza kuti: (1) pambuyo pa zaka ziwiri lidzakhala ndi lamulo lovomereza anthu amene safuna kulowa usilikali kuti akhoza kugwira ntchito zina, (2) kuti lidzamasula anthu onse amene anamangidwa atakana kulowa usilikali chifukwa cha chikumbumtima chawo komanso (3) kuti lidzapereka mwayi kwa anthu amene akana kulowa usilikali chifukwa cha chikumbumtima chawo kuti azitha kugwira ntchito zina. Kuchokera pa nthawi imene dziko la Azerbaijan linalowa m’Bungwe la Mayiko a ku Ulaya padutsa zaka zoposa 13 ndipo dzikoli silinakwaniritsebe zimene linalonjeza.
M’chaka cha 2011 depatimenti ina ya Bungwe la Mayiko a ku Ulaya lomwe limayang’anira zoti anthu asamachite zinthu mwatsankho (ECRI), linatulutsa lipoti lonena za boma la Azerbaijan. Lipotilo linanena kuti: “Dipatimenti ya ECRI ikulimbikitsa akuluakulu a boma la Azerbaijan kuti ayambe kutsatira lamulo limene limapereka ufulu kwa anthu amene amakana kulowa usilikali chifukwa cha chikumbumtima chawo. Mayiko onse amene ali m’bungweli amatsatira lamulo limeneli. . . . . [Dipatimenti ya ECRI] inatsindikanso kuti akuluakulu a bomali asamaimbe milandu kapena kutsekera m’ndende anthu amene akana kulowa usilikali koma aziwapatsa mwayi wogwira ntchito zina zomwe ndi zogwirizana ndi chikumbumtima chawo.”
Anamukakamiza Kulowa Usilikali Komanso Anamutsekera M’ndende Ngakhale kuti Sanalakwe
Boma la Azerbaijan likupitiriza kuphwanya ufulu wa anthu amene amakana kulowa usilikali chifukwa cha chikumbumtima chawo. Mwachitsanzo, pa August 23, 2013 Kamran Shikhaliyev yemwe ndi wa Mboni za Yehova ndipo anali ndi zaka 17 pa nthawiyo, anaitanidwa ku ofesi ina ya boma yolemba asilikali (SSMC) ku Baku Nizani kuti akamuyeze ngati angayenere kulowa usilikali. Kuyambira nthawi imeneyo, Kamran wakhala akufotokozera akuluakulu a ofesiyi kuti sakufuna kulowa usilikali chifukwa cha chikumbumtima chake ndipo wakhala akupempha kuti amupatse ntchito zina. Pa October 8, 2013 Kamran anapereka kalata yake yopempha kuti amupatse ntchito zina m’malo mwa usilikali. Atapita kuti akaonanenso ndi akuluakulu olemba anthu ntchito ya usilikali pa October 10, 2013, akuluakulu a boma la Azerbaijan anamugwira n’kumukakamiza kulowa usilikali. Apolisi anamutenga n’kukamupereka m’manja mwa asilikali ndipo akumusungabe kumalo amene kumakhala asilikali.
Pa April 16, 2014, patadutsa miyezi yoposa 6 kuchokera pamene anamangidwa, Khoti la asilikali la Jalilabad linagamula kuti kwa chaka chimodzi Kamran akhale m’ndende imene amalangilako asilikali. Popereka chigamulochi, khotilo linkaona Kamran ngati ndi msilikali amene akuthawa ntchito yake kapena amene waphwanya malamulo. Koma Kamran sanalumbirepo kuti ndi msilikali, sanavalepo yunifomu ya usilikali kapena kugwira ntchito ya usilikali. Kuwonjezeranso pamenepo nthawi zonse akaitanidwa ku ofesi yolemba asilikali ija sankajomba ndipo pamaulendo onsewa ankafotokoza kuti chikumbumtima chake sichikumulola kugwira ntchito ya usilikali.
Kamran anachita apilo chigamulo chimene anapatsidwa koma pa July 16, 2014, Khoti la apilo la ku Shirvan linakana apiloyo. Panopa Kamran adakali m’manja mwa asilikali ndipo sanamupititsebe ku ndende imene amalangirako asilikali mogwirizana ndi chigamulo chimene anamupatsa. Choncho tingati chigamulo chimene anapatsidwa sichinayambe kugwira ntchito ngakhale kuti wakhala ali m’manja mwa asilikali kuyambira mu October 2013. Kamran akuyembekezera kuti Khoti Lalikulu la m’dziko la Azerbaijan lidzavomera kuti achite apilo mlanduwu komanso lidzavomereza zoti ali ndi ufulu wokana kulowa usilikali chifukwa cha chikumbumtima chake.
Zimene Zakhala Zikuchitika
December 2014
Kamran Shikhaliyev amusamutsira ku ndende ina ya asilikali ku Salyan m’dziko la Azerbaijan.
September 16, 2014
Kamran Shikhaliyev akusungidwabe mokakamiza ndi asilikali komanso sanayambe kulandira chilango mogwirizana ndi chigamulo chimene anamupatsa choti akhale m’ndende kwa chaka chimodzi.
April 16, 2014
Kamran Shikhaliyev anamugamula kuti akhale m’ndende kwa chaka chimodzi chifukwa chokana kugwira ntchito ya usilikali. Ndendeyi ndi kumene amalangilako asilikali.
October 10, 2013
Ofesi yolemba anthu ntchito ya usilikali inagwira ndi kukakamiza Kamran kuti alowe usilikali ndipo anakamupereka kumene kumakhala asilikali.
March 12, 2013
Kamran Mirzayev yemwe ndi wa Mboni za Yehova anamupeza kuti ndi wolakwa ndipo anamugamula kuti akhale m’ndende miyezi 9 atakana kulowa usilikali chifukwa cha chikumbumtima chake. Ali kundende, bungwe limene limaona za ufulu wa anthu linamuthandiza ndipo anatuluka m’ndende asanamalize chigamulo chakecho.
September 25, 2012
Fakhraddin Mirzayev yemwe ndi wa Mboni za Yehova anamupeza kuti ndi wolakwa ndipo anamugamula kuti akhale m’ndende chaka chimodzi atakana kulowa usilikali chifukwa cha chikumbumtima chake.
September 8, 2010
Farid Mammadov yemwe ndi wa Mboni za Yehova anamupeza kuti ndi wolakwa ndipo anamugamula kuti akhale m’ndende miyezi 9 atakana kulowa usilikali chifukwa cha chikumbumtima chake.
August 19, 2009
Mushfig Mammedov anamangidwanso atakana kulowa usilikali chifukwa cha chikumbumtima chake, anamutsekera m’ndende pamene ankayembekezera kuti akaonekere kukhoti ndipo anamulipitsa atapezeka kuti ndi wolakwa pa ulendo wachiwiri umene anaimbidwa mlanduwu.
March 7, 2008
Maloya omwe ankaimira a Mushfig Mammedov ndi a Samir Huseynov anachita apilo ku khoti loona za ufulu wa anthu ku Ulaya kuti boma la Azerbaijan likuzunza anthu amene amakana kulowa usilikali chifukwa cha chikumbumtima chawo.
October 4, 2007
Samir Huseynov yemwe ndi wa Mboni za Yehova anamugamula kuti akhale m’ndende miyezi 10 atakana kulowa usilikali chifukwa cha chikumbumtima chake.
2006
Mushfig Mammedov yemwe ndi wa Mboni za Yehova anamutsekera m’ndende pamene ankayembekezera kuti akaonekere kukhoti. Kenako anamupeza kuti ndi wolakwa atakana kulowa usilikali chifukwa cha chikumbumtima chake ndipo anamulamula kuti azikaonekera ku polisi komanso kuti asapalamule mlandu pa miyezi 6 yotsatira.


text:
Ku France Kunachitika Chionetsero Chapadera cha Baibulo
Mumzinda wa Rouen womwe uli kumpoto kwa dziko la France munachitika chionetsero cha 2014 cha zinthu za m’mayiko osiyanasiyana. Anthu ambiri amene anapita kuchionetserochi anachita chidwi kwambiri ndi malo ena omwe analembapo kuti “Baibulo ndi Lothandiza Kuyambira Kale, Panopa Komanso M’tsogolo.”
Panja pa malowa anaikapo ma TV akuluakulu ndipo ankaonetsa vidiyo ya mipukutu yakale ya Baibulo. Anthu ambiri ankachita chidwi ndi vidiyoyi. Ndipo akalowa ankawafotokozera mfundo za m’Baibulo, mbiri yake, mmene lilili lolondola pa nkhani za sayansi komanso kuti ndi buku lomwe lafalitsidwa kwambiri kuposa buku lina lililonse.
Pakhoma la pamalowa analembapo zomwe zinathandiza kuti Baibulo litetezedwe. Analembaponso zinthu zosonyeza kuti panopa Baibulo likupezeka m’njira zosiyanasiyana komanso kuti anthu ambiri akhoza kukhala ndi Baibulo lochita kusindikiza kapena pazipangizo zawo zamakono. Amene anafika pamalowa anapatsidwa Baibulo la Dziko Latsopano kwa ulere. Baibuloli linakonzedwa ndi a Mboni za Yehova ndipo likupezeka m’zinenero zoposa 120.
Anthu omwe anabwera pa chionetserochi anathokoza kwambiri a Mboni za Yehova chifukwa chothandiza anthu ambiri kupeza Baibulo m’njira zosiyanasiyana. Mayi wina amene amagwira ntchito yoyang’anira achinyamata atafika pamalowa ndi gulu la achinyamata, ananena kuti: “Baibulo ndi mphatso yathu ya mtengo wapatali ndipo ndi lothandiza kwambiri. Nthawi iliyonse ndikaliwerenga, ndimapeza njira yothetsera mavuto anga.”
Mayi wina wazaka 60 anadabwa atauzidwa kuti atha kutenga Baibulo kwa ulere. Mayiyu anati: “Aliyense ayambe kuwerenganso Baibuloli chifukwa ndi lothandiza.”
Onaninso
Kodi Baibulo la Dziko Latsopano Linamasuliridwa Molondola?
N’chifukwa chiyani Baibulo la Dziko Latsopano limasiyana ndi Mabaibulo ena?
Tapatsidwa Ntchito Yomasulira “Mawu Opatulika a Mulungu”
—Aroma 3:2
Kwa zaka zambiri, a Mboni za Yehova akhala akugwiritsira ntchito Mabaibulo osiyanasiyana. Koma n’chifukwa chiyani anaganiza zomasulira Baibulo m’Chingelezi chimene anthu amalankhula masiku ano?


text:
NSANJA YA OLONDA (YOPHUNZIRA) AUGUST 2014
M’magaziniyi muli nkhani zophunzira kuyambira pa September 29 mpaka October 26, 2014.
Kodi Mukulandira “Chakudya pa Nthawi Yoyenera?”
Kodi munthu ayenera kukhala ndi mabuku onse ochokera kwa kapolo wokhulupirika kuti akhalebe pa ubwenzi wolimba ndi Yehova?
Akazi Amathandiza Pokwaniritsa Cholinga cha Yehova
Werengani nkhaniyi kuti muone mmene kusamvera kwa Adamu ndi Hava kunakhudzira amuna ndi akazi. M’nkhaniyi tafotokoza za akazi ena akale omwe anali okhulupirika. Komanso muona zimene akazi achikhristu akuchita masiku ano potumikira Mulungu.
Muzigwiritsa Ntchito Mawu a Mulungu Chifukwa Ndi Amoyo
A Mboni za Yehova onse amafuna kuti azilalikira mogwira mtima. Onani zimene tingachite kuti tizigwiritsa ntchito bwino Mawu a Mulungu komanso timapepala pokambirana ndi anthu.
Zimene Yehova Wachita Kuti Tiyandikane Naye
Tiyenera kukhala pa ubwenzi wolimba ndi Yehova. M’nkhaniyi muona kuti dipo komanso Baibulo zimasonyeza kuti Yehova amafuna kuti tiyandikane naye.
Muzimva Mawu a Yehova Nthawi Zonse
Werengani kuti muone ubwino womvetsera mawu a Yehova komanso kupemphera nthawi zonse. Nkhaniyi itithandiza kudziwa zimene tingachite kuti tisasokonezedwe ndi Satana komanso mtima wathu n’kusiya kumvetsera Yehova.
‘Ubwerere Ukalimbikitse Abale Ako’
Kodi m’bale amene wasiya kutumikira monga mkulu ‘angayesetse kuti akhalenso woyang’anira’?
Mafunso Ochokera kwa Owerenga
Pamene Yesu ananena kuti anthu oukitsidwa “sadzakwatira kapena kukwatiwa,” kodi ankanena za anthu amene adzakhale padzikoli?
Sewero Limene Linathandiza Ambiri Kuphunzira Baibulo
Anthu ankatha kuonetsa chidule cha “Sewero la Pakanema la Chilengedwe” kumadera akutali ngakhale kumene kunalibe magetsi.


text:
ZIMENE ACHINYAMATA AMADZIFUNSA
Kodi Kutukwana N’koipadi?
“Ndinangozolowera kumva anthu akutukwana moti sindiona kuti pali vuto lililonse.”
—Christopher, wazaka 17.
“Ndinkatukwana kwambiri ndili mwana ndipo ndimaona kuti munthu sachedwa kutengera khalidweli koma zimavuta kuti asiye.”
—Rebecca, wazaka 19.
Kuyankha mafunso
Kodi mumamva bwanji athu ena akamatukwana?
Sindiona vuto lililonse.
Sizindisangalatsa koma ndinangozizolowera.
Ndimadana nazo kwambiri.
-
Kodi inuyo mumatukwana kangati?
Sinditukwana
Mwa apo ndi apo
Kawirikawiri
-
Kodi mumaona kuti nkhani ya kutukwana ndi yofunika kuiganizira?
Pang’ono
Kwambiri
-
Kodi nkhaniyi ndi yofunika bwanji?
Kodi mumaona kuti kutukwana ndi nkhani yaikulu? Mwina mungayankhe kuti, ‘Osati kwenikweni. M’dzikoli muli mavuto aakulu kwambiri kuposa kutukwana. Komanso aliyense amatukwana.’ Kodi zimenezi n’zoona?
Dziwani kuti pali anthu ambiri amene satukwana. Iwo amadziwa mfundo zina zimene anthu ena sazidziwa. Mwachitsanzo:
Tikamatukwana timasonyeza mmene tilili. Tikutero chifukwa zimene munthu amalankhula zimasonyeza zomwe zili mumtima mwake. Choncho, ngati timatukwana tingasonyeze kuti sitiganizira mmene anthu ena amamvera. Kodi ndi mmene inuyo mulili?
Baibulo limati: “Zotuluka m’kamwa zimachokera mumtima.”
—Mateyu 15:18.
Kutukwana kungachititse kuti anthu ena asiye kukuonani kuti ndinu munthu wabwino. Buku lina limati: “Zimene timalankhula zingachititse kuti achibale ndi anzathu akuntchito asamatilemekeze ndiponso kuti tizivutika kupeza ntchito kapena kukwezedwa pantchito. Ngati sitilankhula bwino, anthu sangafune kucheza nafe, kumvera zimene timanena komanso sitingapeze anzathu abwino.” Bukuli limanenanso kuti: “Muyenera kudzifunsa kuti, ‘Kodi ndikasiya kutukwana ndiye kuti ndingayambe kugwirizana kwambiri ndi ena?’”—Cuss Control.
Baibulo limati: ‘Mawu achipongwe achotsedwe mwa inu.’
—Aefeso 4:31.
Kulankhula zotukwana sikusonyeza kuti ndinu wochenjera. Dr. Alex Packer analemba m’buku lake kuti: “Munthu akamakonda kulankhula zotukwana, anthu amatopa naye.” Iye ananenanso kuti, anthu akamatukwana kwambiri, “sanena zinthu zanzeru kapena zosonyeza kuti amamvera ena chisoni. Ndiye ngati salankhula zanzeru pakapita nthawi sakhalanso ndi nzeru.”—How Rude.
Baibulo limati: “Mawu alionse owola asatuluke pakamwa panu.”—Aefeso 4:29.
Zimene mungachite
Khalani ndi cholinga. Yesetsani kuti musiye kulankhula zotukwana pasanathe mwezi umodzi. Ndiyeno mungalembe mmene mukuchitira papepala kapena pakalendala. Koma pali zinthu zina zimene zingakuthandizeni pokwaniritsa cholingachi. Mwachitsanzo:
Muzipewa zosangalatsa zimene zimalimbikitsa kutukwana. Baibulo limati: “Kugwirizana ndi anthu oipa kumawononga makhalidwe abwino.” (1 Akorinto 15:33) Tikamaonera mafilimu, kuchita masewera apakompyuta komanso kumvera nyimbo, zimakhala ngati tikucheza ndi anthu amene amachita zinthuzo. Mnyamata wina wazaka 17, dzina lake Kenneth, anati: “N’zosavuta kumaimba nawo nyimbo imene umakonda koma n’kumanyalanyaza mawu otukwana omwe ali m’nyimboyo. Ukhoza kuchita zimenezi chifukwa chongokonda mmene nyimboyo ikugundira.”
Muzisonyeza kuti mumaganiza ngati munthu wamkulu. Anthu ena amaganiza kuti akamatukwana ndiye kuti akusonyeza kukula. Koma zimenezi si zoona chifukwa Baibulo limanena kuti munthu wamkulu amene amaganiza bwino ‘amaphunzitsa mphamvu zake za kuzindikira kuti zizisiyanitsa choyenera ndi chosayenera.’ (Aheberi 5:14) Anthu oterewa sachita zinthu zosayenera pongofuna “kugometsa” anthu ena.
Kunena zoona, mawu otukwana ali ngati mpweya woipa ndipo amaipitsa maganizo a munthu amene akuwalankhula komanso amene akuwamvetsera. M’dzikoli anthu ambiri ali kale ndi maganizo oipa, choncho sitikufuna kuipitsa maganizo a anthu enanso. Buku lina lomwe talitchula kale, limanena kuti: “Muzichita mbali yanu kuti musaipitse maganizo a anthu ndi mawu otukwana. Mukamachita mbali yanu, mudzamva bwino mumtima mwanu ndipo anthu ena adzasangalala nanu.”—Cuss Control.
Onaninso
Kodi Mungatani Kuti Musamangotengera Zochita za Anzanu?
Munthu akhoza kuyamba kuchita zoipa chifukwa chotengera zochita za anzake. Zimene muyenera kudziwa zokhudza kutengera zochita za anzanu komanso zimene mungachite pothetsa vutoli.


text:
ZIMENE BAIBULO LIMANENA
Kusankhana Mitundu
Kodi mitundu ya anthu inachokera kuti?
“Adamu anatcha mkazi wake dzina lakuti Hava, chifukwa anali kudzakhala mayi wa munthu aliyense wamoyo.”—Genesis 3:20.
ZIMENE AKATSWIRI AMANENA
Nthambi ya bungwe la United Nations ya UNESCO, inanena kuti: “Mitundu yonse ya anthu inachokera ku mtundu umodzi ndipo makolo athu ndi amodzi.”—Declaration on Race and Racial Prejudice, 1978.
ZIMENE BAIBULO LIMANENA
Mulungu analenga anthu awiri, Adamu ndi Hava, ndipo anawauza kuti: “Muberekane, muchuluke, mudzaze dziko lapansi.” (Genesis 1:28) Choncho, Adamu ndi Hava ndi amene anabereka anthu onse. Kenako chigumula chinapha anthu onse amene anali padziko lapansi, kupatulapo Nowa, mkazi wake, ana awo aamuna atatu komanso akazi a ana awowo. Baibulo limanena kuti anthu tonsefe tinachokera kwa ana a Nowa.—Genesis 9:18, 19.
Kodi pali mtundu wapamwamba kuposa mitundu ina?
“Kuchokera mwa munthu mmodzi [Mulungu] anapanga mtundu wonse wa anthu, kuti akhale padziko lonse lapansi.”—Machitidwe 17:26.
ZIMENE ANTHU ENA AMANENA
M’zaka za m’ma 1900, anthu ena anayamba kutsatira mfundo zolimbikitsa kusankhana mitundu. Mwachitsanzo, gulu la Nazi linkanena kuti mtundu wawo ndi wapamwamba chifukwa ali ndi majini enaake osiyana ndi a anthu ena onse. Komatu nthambi ya bungwe la United Nations tatchula ija, inanenanso kuti: “Anthu a mitundu yonse ndi ofanana chifukwa anachokera kwa kholo limodzi.”
ZIMENE BAIBULO LIMANENA
Lemba la Machitidwe 10:34, 35 limanena kuti: “Mulungu alibe tsankho. Iye amalandira munthu wochokera mu mtundu uliwonse, amene amamuopa ndi kuchita chilungamo.” Pa chifukwa chimenechi, palibe munthu amene anganene kuti mtundu wina ndi wapamwamba kuposa wina.
Yesu anatchula mfundo imene Akhristu ayenera kutsatira pamene ananena kuti: “Nonsenu ndinu abale.” (Mateyu 23:8) Iye anapempherera ophunzira ake kuti akhale ogwirizana komanso kuti “akhale mu umodzi weniweni,” osati ogawanika chifukwa cha kusiyana mitundu.—Yohane 17:20-23; 1 Akorinto 1:10.
Kodi kusankhana mitundu kudzatha?
“M’masiku otsiriza, phiri la nyumba ya Yehova lidzakhazikika ndipo . . . , mitundu yonse idzakhamukira kumeneko.”—Yesaya 2:2.
ZIMENE ANTHU ENA AMAGANIZA
Chifukwa choti kusankhana mitundu kukungopitirirabe, anthu ambiri amakayikira ngati zimene maboma akuchita pa vutoli zingathandizedi. Anthu ena afika poganiza kuti kusankhana mitundu sikudzatha.
ZIMENE BAIBULO LIMANENA
Mulungu sadzalola kuti kusankhana mitundu kukhalepo mpaka kalekale. Mu Ufumu wake, anthu ochokera “m’dziko lililonse, fuko lililonse, mtundu uliwonse, ndi chinenero chilichonse,” azidzamutumikira mogwirizana ndiponso azidzakondana kwambiri. (Chivumbulutso 7:9) Ufumu wa Mulungu suli mumtima mwa munthu koma ndi boma limene lidzabweretsa madalitso ambiri padziko lapansi. Dziko lapansili ndi malo amene Mulungu anakonza kuti anthu onse azikhalapo popanda kusankhana mitundu. *
^ ndime 15 Kuti mudziwe zambiri, werengani mutu 3 wa buku lakuti, Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.
Onaninso
Kodi Tsankho Lidzatha Liti?
Zitsanzo za anthu ena zimasonyeza kuti Baibulo limathandiza anthu a mitundu yosiyanasiyana kuthana ndi tsankho. Kodi tsankho lidzatha liti?


text:
Nkhani 87: Mnyamata Yesu M’kachisi
TAONANI kamnyamata’ko kakulankhula ndi anthu achikulire’wa. Iwo ndi aphunzitsi m’kachisi wa Mulungu pa Yerusalemu. Kamnyamata’ko ndiko Yesu. Iye wasinkhukirapo. Tsopano ali ndi zaka 12. TAONANI kamnyamata’ko kakulankhula ndi anthu achikulire’wa. Iwo ndi aphunzitsi m’kachisi wa Mulungu pa Yerusalemu. Kamnyamata’ko ndiko Yesu. Iye wasinkhukirapo. Tsopano ali ndi zaka 12.
Aphunzitsi’wo akudabwa kwambiri kuti iye akudziwa zambiri zonena za Mulungu ndi zolembedwa m’Baibulo. Koma n’chifukwa ninji Yosefe ndi Mariya nawo’nso salipo? Kodi ali kuti? Tiyeni tione.
Chaka chiri chonse Yosefe anali kumka ndi banja lake ku Yerusalemu kaamba ka phwando lapadera la Paskha. Ndi ulendo wautali kuchokera ku Nazarete kukafika ku Yerusalemu Palibe anali ndi galimoto, ndipo palibe matreni. Analibe pa nthawi’yo. Ochuluka anayenda pansi, ndipo kumawatengera masiku atatu kukafika ku Yerusalemu.
Pa nthawi ino Yosefe anali ndi banja lalikulu. Chotero pali ang’ono ndi alongo a Yesu owayang’anira. Eya, chaka chino Yosefe ndi Mariya anali atanyamuka ndi ana ao pa ulendo wao wautali’wo wobwerera ku Nazarete. Iwo akuganiza kuti Yesu akuyendera limodzi ndi oyenda ena’wo. Koma pamene akuima pa mapeto a tsiku, Yesu palibe. Iwo akum’funa-funa pakati pa achibale ao ndi mabwenzi, koma sali nawo! Chotero akubwerera ku Yerusalemu kukam’funa-funa.
Potsiriza iwo akum’peza pano ndi aphunzitsi. Iye akuwamvetsera nawafunsa mafunso. Ndipo anthu onse akudabwa ndi nzeru za Yesu. Koma Mariya akuti: ‘Mwanawe, watichitiranji izi? Atate wako ndi ine takhala odera nkhawa kwambiri kuyesa-yesa kukupeza.’
‘Mumandifuniranji?’ akutero Yesu. ‘Kodi simunadziwe kuti ndiyenera kukhala m’nyumba ya Atate wanga?’
Inde, Yesu amakonda kukhala kumene iye angaphunzire za Mulungu. Kodi m’menemo sindimo m’mene ife’nso tiyenera kumvera? Kwaoko ku Nazarete, Yesu ankapita ku misonkhano ya kulambira mlungu ndi mlungu. Chifukwa nthawi zonse anamvetsera, anaphunzira zinthu zambiri za m’Babulo. Tiyeni tikhale ngati Yesu ndi kutsatira chitsanzo chake.
Luka 2:41-52; Mateyu 13:53-56.
Mafunso
- Kodi Yesu ali ndi zaka zingati pachithunzipa, ndipo ali kuti?
- Kodi Yosefe ndi banja lake amachita chiyani chaka chilichonse?
- Atayenda tsiku limodzi pa ulendo wobwerera kwawo, n’chifukwa chiyani Yosefe ndi Mariya akubwerera ku Yerusalemu?
- Kodi Yosefe ndi Mariya akumupeza kuti Yesu, ndipo n’chifukwa chiyani anthu kumeneko akudabwa?
- Kodi Yesu akunena chiyani kwa amayi ake, Mariya?
- Kodi tingakhale bwanji ngati Yesu pophunzira za Mulungu?
Mafunso ena
- Ŵerengani Luka 2:41-52.
Ngakhale kuti Chilamulo chinanena kuti amuna okha ndi amene sayenera kuphonya madyerero apachaka, kodi Yosefe ndi Mariya anapereka chitsanzo chabwino chotani kwa makolo masiku ano? (Luka 2:41; Deut. 16:16; 31:12; Miy. 22:6)
Kodi Yesu anapereka bwanji chitsanzo chabwino kwa achinyamata masiku ano kuti azimvera makolo awo? (Luka 2:51; Deut. 5:16; Miy. 23:22; Akol. 3:20)
- Ŵerengani Mateyu 13:53-56.
Kodi ndi abale a Yesu anayi ati amene atchulidwa m’Baibulo, ndipo kodi aŵiri mwa iwo anadzagwiritsidwa ntchito bwanji mu mpingo wachikristu? (Mat. 13:55; Mac. 12:17; 15:6, 13; 21:18; Agal. 1:19; Yak. 1:1; Yuda 1)
Onaninso
Yosefe Ndi Banja Lake Anapita ku Yerusalemu
Yosefe ndi Mariya anavutika kwambiri Yesu atasowa, pomwe Yesuyo anadabwa kwambiri kuti makolo ake samadziwa kumene akanamupeza.


text:
GALAMUKANI! NA. 1 2016
N’zotheka Kumasangalalabe Ngakhale Muli Ndi Mavuto
Kodi mfundo za m’Baibulo zingakuthandizeni kuti muzisangalala?
N’zotheka Kumasangalalabe Ngakhale Muli Ndi Mavuto!
Kodi mfundo za m’Baibulo zingakuthandizeni kuti muzisangalala?
Kodi Mumadziwa Zotani Zokhudza a Mboni za Yehova?
Onani mfundo izi kuti mupeze mayankho a mafunso.
Kodi Mungatani Kuti Mukhale ndi Anzanu Apamtima?
Mfundo 4 zomwe zingakuthandizeni kuti mupeze anzanu apamtima.
Dziko la Liechtenstein
N’chiyani chimakopa anthu ambiri okaona malo m’dziko laling’ono ngati limeneli?
Kumwamba
Kodi anthu onse abwino amapita kumwamba akamwalira?
Kanyama Kam’madzi Komwe Kamasinthasintha Mtundu
Akatswiri akutengera kanyamaka kuti apange zovala zotha kusinthasintha mitundu mofulumira kwambiri.
Zina zimene zili pawebusaiti
Kodi Chimachitika N’chiyani Munthu Akamwalira?
Kodi munthu akamwalira amadziwa zinthu zimene zikuchitika?


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
France
2 rue Saint-Hildevert
27400 LOUVIERS
FRANCE
+33 2-32-25-55-55
Kuona Malo
Lolemba mpaka Lachisanu
9:00 a.m., 10:00 a.m., 2:00 p.m.
Nthawi yonse: Maola awiri
Zimene Timachita
Timamasulira mabuku a nkhani za m’Baibulo m’zinenero 4. Timayang’anira ntchito imene Mboni za Yehova zikugwira ku France ndi madera ena amene amalankhula Chifulenchi ngati (Guadeloupe, Martinique, French Guiana, La Réunion, Mayotte, Saint Pierre ndi Miquelon).


text: 95 Bwerani tifuule kwa Yehova mokondwera!+Iye amene ndi Thanthwe la chipulumutso chathu, timufuulire mosangalala chifukwa wapambana.+2 Tiyeni tionekere pamaso pake ndi chiyamiko.+Tiyeni tiimbe nyimbo zomutamanda ndi kumufuulira mosangalala chifukwa wapambana.+3 Pakuti Yehova ndi Mulungu wamkulu,+Ndiponso ndi Mfumu yaikulu kuposa milungu ina yonse.+4 Malo ozama kwambiri a dziko lapansi ali m’manja mwake,+Mapiri aatali nawonso ndi ake.+5 Nyanja imene anapanga ndi yake,+Iye amenenso anapanga mtunda ndi manja ake.+6 Bwerani timuweramire ndi kumupembedza.+Tiyeni tigwade+ pamaso pa Yehova amene ndiye Wotipanga.+7 Pakuti iye ndi Mulungu wathu ndipo ife ndife anthu ake. Iye amatisamalira ngati nkhosa zimene akuweta.+Lero anthu inu mukamvera mawu a Mulungu,+8 Musaumitse mitima yanu monga mmene makolo anu anachitira pa Meriba,+Monga mmene anachitira pa Masa m’chipululu,+9 Pamene makolo anu anandiyesa.+Iwo anandisanthula, ndipo anaonanso ntchito zanga.+10 Kwa zaka 40, m’badwo umenewo unali kundinyansa,+Ndipo ndinati:“Anthu awa mitima yawo imasochera,+Ndipo sadziwa njira zanga.”+11 Kunena za anthu amenewa ndinalumbira mu mkwiyo wanga kuti:+“Sadzalowa mu mpumulo wanga.”+


text:
Ach8otero
'Ach8otero' se parece a 'achiotero', ¿Con ach8otero querías decir achiotero?
Ach8otero tiene 9 letras
Definición de achiotero aquí
Resultados de búsqueda:
Resultados de imágenes:
Youtube: ach8otero
Nube de palabras :
- achiotero zchiotero schiotero wchiotero qchiotero axhiotero avhiotero afhiotero adhiotero acgiotero acbiotero acniotero acjiotero acuiotero acyiotero achuotero achjotero achkotero achootero ach9otero ach8otero achiitero achiktero achiltero achiptero achi0tero achi9tero achiorero achiofero achiogero achioyero achio6ero achio5ero achiotwro achiotsro achiotdro achiotrro achiot4ro achiot3ro achioteeo achiotedo achiotefo achioteto achiote5o achiote4o achioteri achioterk achioterl achioterp achioter0 achioter9


text:
Kodi Sayansi Imagwirizana ndi Baibulo?
Yankho la m’Baibulo
Inde. Ngakhale kuti Baibulo si buku la sayansi, limafotokoza molondola zinthu zokhudza sayansi. Tiyeni tione zitsanzo zingapo zimene zingatithandize kudziwa kuti Baibulo limagwirizana ndi sayansi. Tionanso mfundo zina zokhudza sayansi zopezeka m’Baibulo zimene zinkasiyana kwambiri ndi zikhulupiriro za anthu ambiri pa nthawi imene Baibulo linkalembedwa.
Zinthu zonse zinachita kulengedwa. (Genesis 1:1) Koma nthano zambiri zakale zimafotokoza kuti zinthu zonse zimangokhalako zokha. Anthu a ku Babulo ankakhulupirira kuti milungu yochokera m’nyanja ziwiri ndi imene inabereka chilengedwe chonsechi. Ndiponso nthano zina zimanena kuti chilengedwechi chinachokera m’dzira linalake lalikulu.
Zinthu zonse m’chilengedwe zimachita zinthu motsatira malamulo a m’chilengedwe osati motsatira milungu inayake. (Yobu 38:33; Yeremiya 33:25) Nthano zambiri m’dzikoli zimasonyeza kuti milungu ndi yamphamvu kwambiri moti ikhoza kuchitira anthu zilizonse zimene ikufuna, kaya zabwino kapena zoipa.
Dziko lapansi lili m’malere. (Yobu 26:7) Anthu ambiri akale ankakhulupirira kuti dziko lapansi ndi lafulati ndipo lili pamsana pa nyama inayake yaikulu monga njati komanso kamba.
Madzi amachoka m’nyanja, m’mitsinje komanso m’malo ena kupita kumwamba monga nthunzi ndipo kenako amagwanso padzikoli monga mvula, chipale chofewa kapena matalala ndipo amapitanso m’mitsinje. (Yobu 36:27, 28; Mlaliki 1:7; Yesaya 55:10; Amosi 9:6) Agiriki akale ankaganiza kuti madzi a m’mitsinje amachokera m’nyanja za pansi pa nthaka, ndipo anthu akhala akukhulupirira zimenezi mpaka m’zaka za m’ma 1700.
Mapiri amatha kuphulika kuchokera pansi pa nthaka. Ndipo mapiri amene alipo panopa anali mkati mwa madzi a m’nyanja. (Salimo 104:6, 8) Koma nthano zambiri zimasonyeza kuti mapiri analengedwa m’mene alilimu ndi milungu.
Malangizo okhudza ukhondo amene ankateteza anthu. M’malamulo amene anaperekedwa ku mtundu wa Aisiraeli munali lamulo oti azisamba m’manja akagwira mtembo. Lamulo lina linali loti anthu odwala matenda oti akhoza kupatsira anthu ena aziwapatula, ndipo lina linali loti komanso kufotsera zoipa akadzithandiza. (Levitiko 11:28; 13:1-5; Deuteronomo 23:13) Koma pa nthawi imene Aisiraeli ankapatsidwa malamulowa, Aiguputo ankaika pa zilonda mankhwala okhala ndi ndowe za munthu.
Kodi Baibulo lili ndi mfundo zolakwika zokhudza sayansi?
Tikafufuza bwino zimene zili m’Baibulo, tingayankhe kuti ayi. Tiyeni tione zinthu zina zimene anthu amanena zokhudza mfundo za sayansi zimene zili m’Baibulo:
Zimene ena amakhulupirira: Baibulo limanena kuti dzikoli linalengedwa kwa masiku 6 ndipo tsiku lililonse linali lamaola 24.
Zoona: Baibulo limanena kuti Mulungu analenga zinthu zonse kale kwambiri. (Genesis 1:1) Ndiponso kutalika kwa nthawi imene Mulungu analengera zinthu zonse, imene yatchulidwa kuti masiku mu Genesis chaputala 1, sikunafotokozedwe. Ndipotu nthawi yonse imene Mulungu analengera dzikoli lapansi ndi kumwamba imatchulidwa kuti “tsiku.”
Zimene ena amakhulupirira: Baibulo limanena kuti Mulungu anayamba kulenga zomera asanalenge dzuwa kuti lizithandiza zomerazo.
Zoona: Baibulo limasonyeza kuti Mulungu analenga dzuwa, lomwe lili m’gulu la nyenyezi za “kumwamba,” zomera zisanalengedwe. (Genesis 1:1) Kuwala kochokera ku dzuwa kunayamba kuoneka padziko lapansi mkati mwa “tsiku” loyamba, lomwe linali nthawi yaitali kwambiri. Ndiyeno pa “tsiku” lachitatu, kuwala kwamphamvu kochokera kudzuwa kunafika padziko lapansi ndipo kukanatha kuthandiza zomera. (Genesis 1:
Zimene ena amakhulupirira: Baibulo limanena kuti dzuwa limazungulira dziko lapansi.
Zoona:Lemba la Mlaliki 1:5 limati: “Dzuwa limatuluka ndipo dzuwa limalowa, kenako limathamanga mwawefuwefu kupita kumalo ake kuti likatulukenso.” Komabe lembali likufotokoza zimene ife timaona padziko lapansi pano zokhudza kuyenda kwa dzuwa. Masiku ano anthu amanenabe kuti “dzuwa latuluka” ndiponso “dzuwa lalowa” ngakhale kuti amadziwa zoti dziko ndi limene limazungulira dzuwa.
Zimene ena amakhulupirira: Baibulo limanena kuti dziko lapansi ndi lafulati.
Zoona: M’Baibulo muli mawu akuti “kumalekezero a dziko lapansi.” Mawu amenewa sakutanthauza kuti dziko lapansi ndi lafulati kapena kuti lili ndi pothera. (Machitidwe 1:8) Zimenezi zikufanana ndi mawu ophiphiritsa akuti “kumalekezero anayi a dziko lapansi,” omwe amatanthauza dziko lonse lapansi. Masiku anonso, anthu amakonda kugwiritsa ntchito mawu akuti kum’mawa, kumadzulo, kumpoto ndi kum’mwera, mophiphiritsa.
Zimene ena amakhulupirira: M’Baibulo muli mfundo yosonyeza kuti chingwe chokwanira kuzunguliza chinthu chinachake chozungulira ngati mpira, chingafunike kuchigawa patatu kuti chikwanire kudutsa pakati m’pakati pa chinthucho.
Zoona: Miyezo ya “thanki yamkuwa” yomwe ili pa 1 Mafumu 7:23 ndi 2 Mbiri 4:2, ikusonyeza kuti pakamwa pa thankilo panali papakulu mikono 10, kuyeza modutsa pakati pa kamwayo. Ndiyeno ‘pankafunika chingwe chotalika mikono 30 kuti ayeze kuzungulira kwa thankiyo.’ Manambala a miyezoyi mwina sanali ndendende ngati mmene atchulidwira. N’kuthekanso kuti miyezoyi ndi yophatikiza miyezo ya kutalika kwa kunja ndi mkati mwa thankilo.
Onaninso
Kodi Mumakhulupirira Kuti Dziko Linalengedwa M’masiku 6 Enieni?
Kodi mumadziwa kuti zinthu zina zokhudza chikhulupiriro chakuti Mulungu analenga dziko lapansili masiku 6 enieni zimasemphana ndi zimene Baibulo limanena?
Baibulo Ndi Buku Lochokera Kwa Mulungu
Kodi Baibulo lingakuthandizeni bwanji kupirira mavuto anu? N’chifukwa chiyani muyenera kukhulupirira maulosi a m’Baibulo?